cyanic-selkie/wikianc huggingface dataset:
賽麗娜
賽麗娜（Serena Yeung，），原名楊礎鴻（Rainbow Yeung），係香港女模特兒同演員，2008年憑七海健絡電視廣告開始畀觀眾留意，嗰時有花名叫「翻版楊恭如」 ，不過之後淡出模特兒界，近年好似修讀一啲演戲課程，直到2016年喺viuTV處境劇《三一如三》嘅演出，先至再畀觀眾留意.
簡歷
楊礎鴻16歲（2002年）就去佢表姐嘅模特兒公司試鏡，開始做模特兒，之後曾經加入JamCast模特兒公司，拍過一啲廣告. 當中代表作係2008年嘅七海健絡電視廣告，入面惡搞著名流行歌《天各一方》嘅獨白，令觀眾印象深刻.
鳳冠餃
鳳冠餃，係種廣東點心，而家比較少茶樓有供應. 鳳冠餃同蝦餃幾似，餡一般會有蝦膠、筍粒、紅蘿蔔粒、冬菇粒，餃皮上面落少少黃色嘅鹹蛋黃碎（有啲新派酒樓會改用蟹子）做「鳳冠」.
新城市
新城市係日本愛知縣一個市，人口5萬.
賽麗娜
簡歷
約莫2015年，楊礎鴻改用「賽麗娜」呢個藝名，並且2016年第一次參演電視劇，喺香港電視娛樂viuTV處境劇《三一如三》客串一集單元角色，飾演一位曾經同男主角陳安立有過師生戀嘅後生女miss. 由於題材比較大膽，加埋戲入面佢著住黑絲襪嘅形象，令唔少觀眾留意佢. 皆因佢嘅演出受觀眾歡迎，佢個角色由客串變成正式.
馬布多
馬布多（葡文：Maputo）係莫三鼻給首都.
星加坡勇士足球會
（；Warriors F.C.）；之前叫（；Singapore Armed Forces Football Club），係星加坡職業足球聯賽嘅一隻職業波隊，又係成個星加坡聯賽入面嘅其中一隻老牌勁隊，佢之前攞過8次星加坡職業足球聯賽嘅冠軍同時，甚至喺佢嘅職業聯賽歷史入面，到而家為止從未跌出過前四. 呢個波隊係由星加坡國防部管理，主場喺星加坡西邊嘅蔡厝港體育場. 呢個波隊第一次殺入亞洲冠軍盃小組賽係2009年嘅事，嗰時係成個星加坡嘅聯賽入面，第一隻可以入到亞冠正賽階段嘅星加坡足球會.
亞洲冠軍盃
喺未出星加坡職業足球聯賽之前（星加坡職業足球聯賽喺1996年先至出現），佢嘅前身團隊就係星加坡國家聯賽最高級別聯賽嘅波隊. 曾經攞過1978年、1981年同1986年嘅聯賽冠軍同時，甚至攞過1975年、1984年同1986年嘅星加坡總統盃冠軍.
出面網頁
類:星加坡足球會
希慎廣場
希慎廣場（Hysan Place）嚮香港島銅鑼灣軒尼詩道500號，地盤前身係興利中心，業主係希慎興業，2006年尾拆卸. 而希慎廣場嚮2007年開始起，投資近25億港紙，由金門建築做總承建商. 物業預計於2012年1月起好，諗住2012年第2季開幕，將會成為希慎興業旗下最大嘅香港商場，佢亦會成為灣仔區單一業主第2大商場.
簡介
希慎廣場係港鐵銅鑼灣站上蓋物業，樓高36層、有4層停車場、17層零售商場，470,000平方呎. 之上有15層寫字樓同埋醫生村，240,000平方呎，係香港甲級寫字樓、LEED綠色白金建築. 由Kohn Pedersen Fox同劉榮廣伍振民建築師事務所設計，商場由Benoy室內設計. 大樓中央有個廣場. 大樓升降機用三菱牌.
怪你過分美麗
怪你過分美麗可以係指：
恆河
河（गङ्गा；পদ্মা）係南亞嘅一條河，流經印度同孟加拉. 佢係印度最長嘅河，有2,525公里咁長； 佢同布拉馬普特拉河以及梅克納河夾埋，係世界上流量最大嘅水系之一. 恆河由印度北阿坎德邦出發，經過恆河平原，流入印度洋孟加拉灣.
恆河係印度教嘅聖河，恆河女神亦係佢哋主要嘅神. 除此之外，恆河仲養活咗唔少魚同其他動物，以及住喺附近嘅人，所以好重要. 不過呢條咁緊要嘅河俾人污染得好嚴重.
名
喺梵文入面，恆河叫 Ganga，有流得快、唔斷流嘅含義.
恆河個中文名意思係「恆久嘅河」，就係嚟自呢個含義. 佢另外仲有「伽河」呢個名，係唐代玄奘法師譯嘅.
恆河流到去孟加拉叫做 Padma，意思係蓮花，中文又譯做博多河.
流向
恆河喺印度北部發源之後大致向東南方向走，經過孟加拉，最後流入印度洋.
源頭
恆河嘅發源地有兩個講法，兩個都喺喜馬拉雅山西邊、印度北部嘅北阿坎德邦嗰度. 帕吉勒提河（Bhagirathi River）係印度教神話入面嘅恆河發源地，佢啲水嚟自根戈德里冰川（Gangotri Glacier）嘅融冰. 而長啲嘅阿勒格嫩達河（Alaknanda River）就係水文學上恆河嘅源頭，佢嘅水嚟自喜馬拉雅山嘅融雪. 恆河嘅幹流就係喺呢兩條河嘅合流點嗰度開始.
除咗呢兩條河，恆河仲有四條主要源流. 一共六條河，連同佢哋嘅合流點，都係印度教入面神聖嘅.
支流同分流
恆河之後由喜馬拉雅山嘅山谷流入開闊嘅恆河平原，大致由西南走向轉做東南. 恆河第二大流量嘅支流亞穆納河就係喺呢度同恆河匯合；兩條河合流之後有成58.5%嘅水都係由亞穆納河貢獻嘅.
之後恆河又轉返向東南面流. 喺流入孟加拉境内之前，恆河就出現咗第一條分流，叫胡格利河（Hooghly River）.
孟加拉段
恆河喺孟加拉嗰段叫做Padma. 佢先同布拉馬普特拉河嘅分流匯合，之後再同梅克納河（Meghna River）合流，最後流入印度洋嘅孟加拉灣.
歷史
恆河流經嘅恆河平原係中央平原嘅一部分，呢度俾人話係好幾個文明嘅搖籃. 由公元前三世紀嘅孔雀王朝，一路到十六世紀嘅蒙兀兒汗國都係呢度出嚟嘅.
印孟水利糾紛
去到1951年，印度諗住起條河壩，將一啲河水引流去胡格利河嗰邊. 座壩就起喺印度同東巴基斯坦（今日嘅孟加拉）邊境附近，喺旱年會搞到去東巴嘅水得返五分之一左右. 東巴於是提出反對，然後爭拗就開始咗. 要去到1996年，孟加拉已經獨立咗廿五年，印孟兩邊先至和解. 佢哋簽咗分三十年協議，確保孟加拉唔會冇水.
恆河聖水
恆河係印度教嘅聖河，啲水啱搞宗教儀式. 佢亦係其他聖河嘅體現，例如哥達瓦里河又叫做南面恆河.
聖經和合本修訂版
聖經和合本修訂版係一本針對和合本進行修訂而成嘅中文聖經譯本，由三十幾位來自中國大陸、香港、台灣、馬來西亞同新加坡等地嘅華人聖經學者用咗27年時間修訂而成，於2010年完成修訂工作並出版新舊約全書.
腐皮夾
腐皮夾，又叫千層腐皮夾，係種廣東點心，而家比較少茶樓有供應. 腐皮夾基本做法係將幾塊腐皮疊起切成方形用上湯煮熟. 除咗齋腐皮夾外，腐皮之間可以夾少少豬肉碎，高貴嘅可以夾蝦籽.
有話腐皮夾係由香港深水埗一間老牌腐竹舖樹記發明嘅.
聖經和合本修訂版
背景
《和合本》聖經需要修訂嘅原因，係由於人類語言不斷演變，中文亦都唔例外，一百年前《和合本》聖經翻譯嗰陣時採用嘅白話文，同我哋今日中文嘅表達習慣同用詞已經有啲出入，所以有修訂《和合本》經文嘅需要. 另一個原因係，過去呢五六十年，有一啲新嘅聖經古代抄本同古譯本研究嘅新發現、新亮光，對聖經原文文本有新嘅助證，呢啲都係一百年前《和合本》聖經翻譯嘅時候，譯者所冇嘅資料，所以有必要修訂呢個已經用咗、讀咗九十幾年嘅《和合本》聖經嘅經文.
修訂原則
經文修訂根據以下四大原則：
恆河
作用
喺印度教文化入面，流水可以吸走雜質，而恆河就將啲嘢沖得最乾淨. 流水除咗洗走灰塵之外，仲有心靈入面嘅污糟嘢. 所以就算科學角度上面恆河水質有幾差都好，恆河水都係喺宗教儀式同象徵意義上純潔嘅. 浸喺恆河入面可以洗走一個人成世嘅罪過，所以好多信印度教嘅人都會去浸下，尤其係去水流特別快嘅上游.
大壺節
大壺節係印度教信徒去恆河聚集朝聖嘅節日，每十二年一次. 而每六年會有一次中型集會，每三年就一次小聚. 大壺節嘅主要活動係喺恆河邊浸浴嘅儀式，另外仲有宗教辯論、唱詩歌等等. 大壺節係印度教嘅朝聖之旅入面最神聖嗰個，所以好多苦行僧都會參加，每次集會都吸引到幾百萬信徒.
恆河女神
喺印度教入面，恆河仲係一位好重要嘅女神，叫做甘加（Ganga）. 好多印度教信徒都會拜佢.
作為呀媽
恆河喺印度教入面又稱之為甘加媽媽（Ganga Mata）. 一來佢會包容、寬恕嗮所有嘢，好似母愛噉；而且同其他女神唔同，佢完全冇毀滅性嗰面. 二來甘加真係好幾個神嘅呀媽，包括毗濕摩（Bhishma）同其他幾位婆藪（Vasu）.
作為配偶
印度教三個最重要嘅神合稱叫三相神，而甘加係全部三位嘅配偶. 喺關於創造神梵天嘅故仔入面，甘加通常以水嘅形式出現，跟住梵天周圍去.
就住守護神毗濕奴嚟講，有神話話到甘加係毗濕奴三個老婆之一. 恆河嘅出現係因為佢同另一位爭寵嗰陣互相咒對方變做一條河、要幫佢哋嘅信徒洗清罪過. 毗濕奴知道之後就決定將佢哋分開，要甘加做梵天老婆，另一位做毀滅神濕婆老婆，而淨返嗰位和事嘅就繼續做佢老婆. 點知嗰兩位係噉嘈，搞到毗濕奴要收回成命，最後佢哋以河嘅形式繼續陪住毗濕奴.
至於甘加同毀滅神濕婆嘅關係係最親密嘅. 有段故話甘加一次又一次噉由天上跌落凡間，跌入濕婆嘅頭髮裏面，於是就不斷俾濕婆馴服.
魚
恆河流域入面大概有350款魚，其中有幾款係恆河獨有嘅. 淨係計品種，有一半都屬於鯉形目、兩成半係各種鯰魚. 受威脅嘅有30種，原因包括過度同非法捉魚、污染等等.
恆河豚
恆河其中一款最出名嘅動物係恆河豚（學名：Platanista gangetica gangetica）. 佢係世界上五款淡水海豚之一，仲係印度嘅國家代表水生動物. 以前喺恆河同布拉馬普特拉河都有好多恆河豚，但今時今日因為污染等嘅問題，世界自然基金會話2012年已經淨低三千隻.
農業同漁業
恆河水入面嘅沉積物有好多養分，所以佢流域嘅泥土都夠嗮肥沃，好啱種嘢. 加埋佢嘅河水常年俾農夫攞嚟淋水，所以恆河對農業為主嘅印度同孟加拉經濟特別重要. 種喺恆河附近嘅農作物包括米、蔗、薯仔、辣椒等等. 另外，有唔少漁夫會喺恆河捉魚，所以嗰度漁業都幾旺盛.
旅遊業
當地另一個主要產業係宗教旅遊. 印度教有幾個聖地都喺正恆河隔籬，吸引好多信徒去朝聖. 恆河嘅急流亦都出名可以撐艇，每年夏天都會有人去嗰度玩. 除此之外，有幾座城都喺恆河邊起咗步道，吸引遊客去睇風景，包括印度比哈爾邦首府巴特那.
污染同健康問題
恆河嘅污染問題非常嚴重. 淨係喺維華拿斯，每日就有差唔多二億公升未經處理嘅污水排落恆河入面. 呢個情況導致河水入面有好多糞生大腸桿菌（fecal coliform），超出咗當地政府畀沖涼水嘅安全指引120倍. 而維華拿斯作為印度教其中一座聖城，不時都會有大批信徒去嗰度浸浴，搞到有嚴重嘅健康風險.
有研究估計，每年用恆河水浸浴、洗碗碟、或者刷牙嘅人入面，有三分之二都會病. 呢啲病包括霍亂、痢疾、甲型肝炎、同傷寒.
恆河行動計劃
喺1985年，印度政府提出咗恆河行動計劃（Ganga Action Plan），打算用截留、分流、同處理污水嘅方法改善恆河水質. 有人話個計劃係「世界上清理一條河嘅最大嘗試」， 十五年合共使咗二億幾美金，但卒之都係失敗告終. 個計劃唔單只延期、超支，仲要執行得好差，冇乜成效. 有學者話原因係做環境規劃嗰陣冇清楚理解到人同環境嘅互動， 亦有學者話係貪污問題.
其他解決方法
喺2008年，恆河正式成為印度「國河」. 政府趁機成立咗國家恆河流域管理局（National Ganga River Basin Authority）去計劃同實施保護恆河嘅措施.
喺2017年，北阿坎德邦高院將恆河宣佈做法人，畀咗啲權利佢. 但係唔少人都話好難執行，唔會有用.
利伯維爾
利伯維爾（法文：Libreville）係加蓬首都.
麻甩佬
麻甩佬係廣東話用嚟專門稱呼粗魯男人嘅俗語.
典故
大清嗰陣，廣州有好多比利時籍傳教士醫人，每當有病人求醫，佢哋就會用法國話講「malade」，意思係「病人」. 啲廣州人以為「malade」係解男人，所以就有「麻甩」呢個字. 加上當時廣州人對外國人冇乜好感，「麻甩」呢個字就有貶義喇.
楊嘉欣
楊嘉欣（Cherry Yeung，）係香港女演員，參加無綫電視2015演員招募入行，入行後主要拍電視劇.
楊嘉欣喺2016年同無綫藝員黃宗澤傳過緋聞而出名.
挪威
挪威王國係斯堪的納維亞半島西部一個國，東面同瑞典接壤，西面就係大西洋. 海岸線極之蜿蜒曲折，構成咗挪威獨特嘅峽灣景色. 此外，挪威亦同芬蘭同埋俄羅斯接壤. 挪威嘅領土重包括冷岸群島同揚馬延島.
歷史
1397年到1523年，挪威同丹麥、瑞典結成卡爾馬聯盟.
1523年卡爾馬聯盟解體，之後丹麥-挪威聯合王國建立.
1813年瑞典入侵丹麥-挪威聯合王國，丹麥畀瑞典擊敗. 1814年，丹麥-挪威同瑞典簽咗《基爾條約》，丹麥將挪威割畀瑞典，換番西波美拉尼亞. 之後挪威宣佈獨立，但係畀瑞典入侵，挪威議會終於承認瑞典國王係挪威國王，瑞典-挪威聯合王國成立. 瑞典-挪威聯合王國喺1905年解散. 挪威獨立做君主國，選咗丹麥王子做國王，就係哈康七世.
挪威喺第一次世界大戰保持中立. 二次大戰畀德國入侵佔領直至1945年. 1949年加入北大西洋公約組織.
政治
挪威議會係一院制，依家有169名議員，由比例代表制選出嚟.
行政權由挪威首相為首嘅內閣負責.
最佳作詞人獎
金曲獎最佳作詞人獎係依家金曲獎頒發項目，喺1990年首屆金曲獎設立. 1991年第3屆起至1996年第7屆完，依歌詞語言分做「最佳國語歌曲作詞人獎」同「最佳方言歌曲作詞人獎」2獎項. 1997年第8屆起，原作詞人獎項合併同歸喺「流行音樂類」獎項. 同年喺增設嘅「傳統暨藝術音樂作品類」（時稱「非流行音樂類」）獎項入面，另頒「傳統暨藝術音樂作品類」最佳作詞人獎，直至2014年第25屆傳藝金曲獎中併入「最佳創作獎」. 歷屆入圍嘅作品唔理喺詞同曲嘅配合同流暢，喺用字嘅精準度、營造嘅氛圍等都屬各年度嘅上乘作品.
出面網頁
類:臺灣一覽
大鼻長鰭蝠魚
大鼻長鰭蝠魚（學名：Dibranchus nasutus）係棘茄魚科長鰭蝠魚屬嘅其中一個種.
三生三世十里桃花 (小說)
《三生三世十里桃花》（），係中國女作家唐七公子所寫嘅一本小說.
Christine Sham
Christine Sham係馬來西亞編曲人、作曲家、老師.
經歷
1996年，佢喺伯克利音樂學院音樂系嘅專業音樂畢業. 佢喺拉薩爾藝術學院做臨時講師. 2020年，佢加入Universal Production Music做作曲家.
出面網頁
類:馬來西亞作曲家 類:編曲人
強弱法
強弱法（英文：dynamics）喺樂理上係指相對立（例如強對弱）嘅元素交替噉出現.
裸犁長鰭蝠魚
裸犁長鰭蝠魚（學名：Dibranchus nudivomer）係棘茄魚科長鰭蝠魚屬嘅其中一個種.
十年 (劉德華嘅歌)
《十年》係首1995年發行嘅粵語流行歌，劉德華主唱，收錄喺佢嘅唱片《情未鳥》之中，馮正作曲同填詞，盧冠廷編曲.
呢首歌有個比較出名嘅翻唱版本，由電台節目主持麥潤壽唱，但係歌詞「爸爸」改咗做「媽媽」.
基本競爭策略
基本競爭策略（generic strategies）指一間公司用邊種策略喺佢嘅市場嗰度追求競爭優勢.
概論
基本競爭策略係由美國著名經濟學家米高波特（Michael Porter）提出嘅一個諗法. 根據佢嘅諗法，一間公司想要爭取競爭優勢，只有三種基本策略可以用 ： 以上呢三種基本競爭策略可以想像成下圖噉嘅樣 ：
一般認為，三個基本競爭策略各有優劣：成本領導性同產品差異化都唔重視專化落市場嘅某一部份，但前者重視成本，後者重視質素，冇得成本優勢同質素優勢兼得；集中就係想成本優勢同質素優勢兼得，但就要犧牲公司嘅覆蓋面，而一旦集中選擇咗嗰個市場因為外在因素唔增長，就會搞到間公司喺擴張上受阻（例：足球嘅人氣唔上升，令足球用品嘅市場唔增長）. 根據米高波特嘅建議，一間公司喺選擇基本競爭策略嗰陣必需要做取捨，最理想係要淨係揀其中一種基本競爭策略，如果唔係就好容易三頭唔到岸.
優步化
優步化（Uberization）係指一個商業組織通過高度嘅電訊使用嚟達致運作上嘅高效率. 個名取自優步（Uber）.
記憶植入
記憶植入（memory implantation）係認知心理學上用嚟研究記憶嘅一種方法，指將假記憶「植入去」受試者嘅腦嗰度.
舉個例說明，好多心理學家都試過喺實驗室入面用某啲技巧引導啲受試者，嘗試令佢哋「回想」一啲根本冇發生過嘅事，好似係以下嘅對話噉 ： 有多份研究都顯示，好多受試者都會受到研究員影響，「諗返起」一啲「佢哋之前唔記得咗嘅童年記憶」（客觀紀錄同埋多位屋企人嘅證供都話嗰件事冇發生過）.
拍子記號
（time signature），簡稱拍號，係樂譜上嘅一種記號，喺五線譜或者類似樂譜上面用一對數字，上面嗰個數字表示一段節拍裏面有幾多個拍子，而另一個數字表示一個拍子維持幾耐時間（以音符計） ，其中 4/4 好多時只係用一個大楷 C 表示.
例如，以下呢段音樂係 3/4 拍子，上面嘅 3 指段節拍入面有 3 個拍子，下面嘅 4 指 1 個拍子用四分音符表示.
複合拍號
複合拍號（compound time signature）通常指含有三連音嘅拍子記號，當中每下拍子可以細分做三下細啲嘅「細拍子」，例如 6/8 拍號嘅每下拍子對應三個八分音符，第個意思係指有加號嘅拍子記號，例如 3/8 + 4/8 代表 7/8.
荃錦公路
荃錦公路（Route Twisk）係喺香港新界，荃灣區同埋元朗區錦田之間一條南北走向馬路. 北面同錦田公路同埋林錦公路連接，南面喺荃錦交匯處同象鼻山路、大河路北同埋德士古道北連接. 呢條路有啲路段喺郊野公園入面，全長大概11.3公里（大概7英里），闊大概7.2米（大概24英尺）.
呢條路多斜多彎，途經香港最高嘅山大帽山嘅山腰，連接新界荃灣、錦田同埋石崗軍營.
歷史
1951年至1952年，駐港英軍為改善石崗軍營嘅對外交通，請咗英國皇家工程隊來港進行軍事工程，起荃錦公路. 呢條路起初只係畀軍車同埋緊急車輛用，但喺1960年代，港英政府同埋駐港英軍磋商開放荃錦公路嘅可能性，經過多次磋商，軍方同意將荃錦公路移交畀港英政府，條路喺1961年5月25號開放畀公眾用.
呢條路嘅荃灣終點原本係喺青山公路荃灣段，但由於香港地鐵（家下港鐵）起，因此荃錦公路縮短到荃錦交匯處.
由於荃錦公路狹窄多彎，而車流亦一直偏低，幾十年來一直都有賽車發燒友喺道賽車.
英文名
荃錦公路嘅英文名格式，同香港其他馬路嘅音譯（Tsuen Kam Road）唔同，而係 Route Twisk，噉係因為同佢曾經係軍用道路有關. 據聞現時嘅英文名係由「TW / SK」演變而成，其中 TW 代表荃灣（Tsuen Wan），SK 就代表石崗（Shek Kong）. TW/SK 可以解做荃灣連接石崗. 後來因有關部門將TW/SK中嘅斜綫誤當成字母I，所以變成Route Twisk. 後人一直冇執番正.
公共交通
因為荃錦公路嘅路面關係，行荃錦公路嘅車唔可以長過10米. 途經嘅巴士線亦只可以用較短身嘅車，長期以來大部分都只係使單層巴士，九龍巴士（九巴）曾經特別為呢條路線（51）買同埋改裝特別引擎配搭嘅都城嘉慕威曼都城巴士雙層巴士，以應付路面情況，但由於損耗嚴重，巴士好快就調去普通市區線，而再換入另一批車行. 呢個情況一直維持到1998年10月19號，51線改為全冷氣服務為止，之後九巴一直派配手動減速器嘅丹尼士飛鏢行，2011年改派配手動減速器嘅亞歷山大丹尼士Enviro 200.
廣場路 (深圳寶安)
廣場路（）係中國廣東深圳嘅東西走向道路，喺寶安區. 西邊從塘下涌工業大道開始，一直去到東邊嘅眾福路同平福路嘅交界.
敘述
全長360m，闊24米，雙向4車道.
經過嘅道路
條路從西到東排，加粗嘅字係主幹道：
楊美琪
楊美琪可以係指以下嘅人：
中國人壽保險
中國人壽保險股份有限公司（sehk: 2628，nyse: LFC，sse: 601628），簡稱中國人壽、中人壽、國壽，香港證券界俗稱「壽仔」，係中國大陸規模最大嘅保險公司. 主要業務係提供人壽保險同年金產品. 佢係香港中資金融股嘅八行五保（前稱六行三保）之一. 公司喺中華人民共和國註冊，而家嘅董事會主席為楊超.
2007年1月9號，中國人壽喺上海證券交易所上市，發行A股15億股，每股發行價為18.88人民幣，共籌集資金283.2億人民幣，首日收市價為38.93元，比招股價高106%，市盈率超過200倍. 然而，中國人壽喺香港嘅股價由1月9號起連續急跌幾日，滬港兩地股價相差超過30%.
2007年2月9號，恒指服務公司宣佈中國人壽同中國工商銀行（1398）喺3月12號納入恆生指數成份股.
出面網頁
類:北京公司‏‎
化石燃料
化石燃料，又叫礦石燃料，係一種響地殼度搵到嘅碳氫化合物燃料，譬如煤炭、石油同天然氣. 佢哋係由幾百萬年前死咗嘅植物同生物嘅化石經過高壓而形成.
三生三世十里桃花 (電視劇)
《三生三世十里桃花》（英語：Eternal Love），係一套中國電視劇. 2017年1月30號開始喺浙江衛視同埋東方衛視首播，6月12號由翡翠台播出粵語配音版本.
化石燃料
用化石燃料係溫室氣體人為嘅主要來源.
電結他
電結他（electric guitar）係結他嘅一種，主要玩結他嗰時，條弦綫啲震盪畀一種叫做拾音器嘅電子綫路轉化做聲頻電子信號，直接駁入擴音機之後出喇叭.
普通結他個琴身有共鳴箱，而今嘅電結他就無共鳴箱，用實心木造或者係半實心 ，噉如果唔接擴音機嘅話，電結他直接彈出來啲聲就好細. 一般嘅電結他有六條弦，爵士結他手同重金屬手嘅有七條弦，猶其是玩死亡金屬同 nu-metal 嗰啲，仲有啲 12 弦嘅電結他.
喺1920年代結他喺大樂隊冇辦法彈到同其他樂器一樣咁大聲，促成咗電結他嘅發明 ，第一個電結他係爵士結他手喺1930年代用，同普通結他一樣係空心；實心木嘅電結他喺1950年代發明.
藤岡
藤岡係日本群馬縣一個市，人口8萬.
三好學生
攷
類:獎勵
鯛形長鰭蝠魚
鯛形長鰭蝠魚（學名：Dibranchus sparsus）係棘茄魚科長鰭蝠魚屬嘅其中一個種.
龐淯
龐淯（淯讀玉，；），字子異（），酒泉表氏人，係東漢末年、三國初年曹操呢派軍閥嘅官員.
中岸水手足球會
中岸水手足球會（；Central Coast Mariners FC）係澳洲職業足球聯賽嘅足球會，喺2004年成立. 總部喺新南威爾士州中海岸嗰度.
出面網頁
類:澳洲足球球會 類:新南威爾士
龐淯
生平同事蹟
初頭龐淯做涼州從事，擔任職務係破羌長（破羌縣屬涼州金城郡）. 當時武威太守張猛造反，殺咗涼州刺史邯鄲商，落令話邊個敢去弔喪邯鄲商，佢就殺邊個. 龐淯聽咗之後，放棄官職，日夜趕程，去到邯鄲商被害嘅地方哭喪；然後收埋匕首喺身去搵張猛，諗住見到就殺佢. 張猛睇龐淯係義士，落令唔準害佢，於是龐淯忠烈嘅名聲揚咗開去.
之後，酒泉太守徐揖請龐淯做主簿. 嗰陣時啲強豪作亂，佢哋慣開隱瞞地頭上戶籍嘅壯丁數，以此漏稅來對抗政權. 徐揖猛烈鎮壓郡中嘅黃氏強豪，不過黃家嘅一個成員黃昂因爲喺遞處而逃脫甩，集合咗過千人包圍郡城. 龐淯離開咗老婆仔女，趁夜跳出城去外，去張掖、敦煌呢兩個郡求援兵. 開頭呢兩個郡懷疑強豪件事，以呢個理由推託唔出兵. 龐淯諗住自殺畀佢哋睇，於是感動到佢哋，應承出軍救助，但嗰陣酒泉郡城已經破咗，徐揖亦都被害. 龐淯幫徐揖收屍，送返去鄉下，爲佢守三年喪. 曹操聽到呢啲事，召佢做掾屬.
曹丕稱帝後，拜龐淯做駙馬都尉，然後升做西海太守，又封爵關內侯. 之後召佢返來，拜做中散大夫. 唔清楚龐淯幾時過身，過身後佢嘅仔龐曾繼承咗爵位.
攷
類:甘肅人
外交政策
一個國家嘅外交政策（foreign policy / foreign affairs policy）係指嗰個國家有關「要點樣喺應對第啲國家嗰陣，確保達到自己目標」嘅策略.
商場盪失路技巧
商場盪失路技巧（Lost in the mall technique）係有關記憶植入嘅一個心理實驗. 呢個實驗指出，做記憶植入嗰陣話俾個受試者聽「某位年紀大過佢嘅親戚當時都在場」會明顯提高成功噉創造假記憶嘅機率，即係話 喺情況 2 裏面，受試者真係出現假記憶嘅機率明顯高啲.
澀川
澀川係日本群馬縣一個市，人口8萬.
商場盪失路技巧
呢種技巧之所以叫呢個名，係因為第一次做呢種技巧嗰場實驗用嘅假記憶係「細個嗰陣喺商場盪失路」.
恩賈梅納
恩賈梅納（N'Djaména）係乍得首都.
十年 (陳奕迅嘅歌)
《十年》係首2003年推出嘅國語流行歌，陳奕迅主唱，《明年今日》嘅國語版，陳小霞作曲，林夕填詞，陳輝陽編曲.
翻唱
呢隻歌喺湖南衛視《我是歌手3》總決賽第一輪被韓紅同陳奕迅翻唱.
表現效應
表現效應（performance effects）喺管理學等領域上係指一間公司嘅三大因素對間公司嘅表現（以營業額等指標量度）嘅影響，「三大因素」係指間公司所屬嘅產業、間公司屬嘅公司組織以及間公司本身. 管理學上嘅研究會針對呢三種因素做統計分析.
颱風蝎虎
颱風蝎虎係太平洋颱風季嘅熱帶氣旋名. 「蝎虎」呢個名由日本提供，指星座蝎虎座.
颱風蝎虎可以係：
富岡
富岡係日本群馬縣一個市，人口5萬.
核動力
核動力（Nuclear power）係用可以控制嘅核反應做能源. 而家技術控制倒核裂變，大規模聚變發電重未得. 核裂變發電重有核輻射同核廢料處理嘅問題.
港人講地
港人講地係一個香港親北京派嘅網媒同互聯網平台，由梁振英齊心基金旗下子公司經營.
楊美琪 (節目主持人)
楊美琪（Yeong Mee Kei ，），係香港商業電台節目主持人，曾經就讀香港中文大學.
港人講地
根據香港中文大學傳播與民意調查中心喺2019年11月嘅民調，港人講地嘅公信力評分為4.29，喺網上媒體中排名倒數第一，係10間網上傳媒中公信力最低.
楊美琪 (節目主持人)
個人生活
佢喺參與新生精神康復會 dayday330 行動嘅時候，提到自己鍾意去旅行.
港人講地
涉及中共發放假新聞系統
美國獨立社交平台研究公司Graphika喺2021年2月發表報告，指出有數以百萬計嘅虛假社交平台帳戶有組織同有系統咁幫中共唱好，呢啲戶口，2019年起集中攻擊香港反送中運動，去到2020年武漢肺炎疫情爆發後，呢啲網軍又將重點改為幫中國講好話，同時抵毀美國喺武漢肺炎期間嘅抗疫工作. 報告點名提到，包括港人講地在內嘅多名親中派人士同網媒，仲有中國外交部發言人趙立堅、多位中國駐外大使等，有份參與散播垃圾假資訊（spamouflage）. 報告又話，有關活動有幕後組織同資金支持.
新德里
新德里（New Delhi）係印度嘅首都. 面積1485平方公里，係印度嘅政治、經濟、文化中心.
氣候
新德里屬副熱帶濕潤氣候，比較炎熱潮濕.
參考
分類:亞洲首都 分類:印度城市
培亞
培亞（葡文：Praia）係維德角首都.
蝎虎
蝎虎（學名：Platyurus platyurus），通蠍虎，係壁虎科蝎虎屬爬蟲動物，主要生活喺東南亞.
廣場路 (深圳龍崗)
廣場路（）係中國廣東深圳嘅包括咗西南-東北走向同埋西北-東南走向嘅道路，喺龍崗區布吉. 西北邊到中興路，西南邊到吉政路，東北邊到政清路. 成條路似英文細寫字母「y」噉.
敘述
馬路分開咗兩條：
西南-東北走向
條路從西南到東北排，加粗嘅字係主幹道：
西北-東南走向
條路從西北到東南排，加粗嘅字係主幹道：
類:深圳道路
莫言
莫言（），原名管謨業（），係中國當代作家，山東高密縣出世，祖籍浙江龍泉. 青島科技大學客座教授. 1985年起，莫言受魔幻現實主義影響，創作咗一批帶有先鋒色彩嘅獨特作品，以大膽新奇嘅寫作風格著稱，小說《紅高粱家族》被導演張藝謀拍成電影《紅高粱》. 2011年8月，莫言嘅長篇小說《蛙》獲第八屆茅盾文學獎. 2012年獲得諾貝爾文學獎.
筆名
莫言係叫自己唔好講嘢口水多過茶.
出面網頁
類:濰坊人
類:香港浸會大學榮譽博士 類:香港中文大學榮譽博士 類:澳門大學榮譽博士
類:祖籍浙江
巴不得媽媽...
《巴不得媽媽...》（Divas in Distress）係香港電視廣播有限公司嘅時裝溫情電視劇，由汪明荃、黃淑儀、錢嘉樂領銜主演，並由羅仲謙、黃智雯、鍾景輝同岑麗香聯合演出，監製潘嘉德. 本劇係《巴不得爸爸...》嘅姊妹作.
三生三世十里桃花 (電影)
《三生三世十里桃花》（英語：Once Upon a Time），係一套中國電影，呢條片主要係出自唐七公子寫嘅同名小說，本片由劉亦菲、楊洋、羅晉領銜主演，2017年8月3號開始上畫.
十年日本
《十年日本》係「十年國際計劃」嘅作品之一，由《小偷家族》金棕櫚導演是枝裕和監製，以故事原創性同未來觀點嚴選劇本，選出五位新銳導演——早川千繪、木下雄介、津野愛、藤村明世、石川慶，嚟預測十年後演變中嘅日本社會.
安中
安中係日本群馬縣一個市，人口6萬.
英文維基百科
英文維基百科（）係維基百科協作計劃嘅英文版，係維基百科最早嘅一個版本，由非牟利組織──維基媒體基金會負責搞. 英文維基百科喺2001年1月15號成立，到2021年6月，英文維基百科已經有超過630萬篇文章，10.2億次編輯，註冊用戶超過4,100萬，係咁多部維基百科入面最大嘅.
最早嘅一個維基百科
英文維基百科係最先建立，亦都係最大嘅維基百科版本.
佢開創咗好多喺其他維基百科上面都可以見到嘅常規同特色，包括：
大部分MediaWiki程式員同維基媒體基金會嘅活躍參與者都係英文用戶.
1966年亞洲運動會
第五屆亞洲運動會於1966年12月9號至20號响泰國首都曼谷舉行，會期12日. 有來自18個國家同地區嘅1,945名運動員喺14個項目中角逐. 第四屆亞運會被拒參賽嘅中華民國（台灣）同以色列亦參加咗今屆運動會.
申辦過程
泰國曼谷喺冇競爭對手嘅情況之下獲得主辦權.
舉辦開支
泰國政府投資1500萬美元（佔泰國當年國家總預算嘅1／5）舉辦第五屆亞運會，其中1300萬美元用嚟起新嘅場館設施，修築公路同美化環境.
升旗儀式亮點
組委會要求各參賽國家或地區帶一棵具有本國或地區特色嘅樹苗，升旗儀式當日响亞運村種植作為永久紀念，以象徵環保同友誼長存.
颱風洛坦
颱風洛坦係太平洋颱風季嘅熱帶氣旋名. 「洛坦」呢個名由老撾提供，指一種雀.
颱風洛坦可以係：
海綿長鰭蝠魚
海綿長鰭蝠魚（學名：Dibranchus spongiosa）係棘茄魚科長鰭蝠魚屬嘅其中一個種.
電力
係指電荷響電路行嗰陣帶緊嘅能量. 電力可以由發電機或者電芯產生.
法網狙擊
《法網狙擊》（Justice Attack）係香港無綫電視嘅時裝法律電視劇，由謝天華同楊怡領銜主演，並由森美、陳敏之同阮兆祥聯合演出，監製梁家樹同文偉鴻.
波羅的海
波羅的海（；Baltic Sea），位於東北歐. 挪威、丹麥、瑞典、芬蘭、俄羅斯、波蘭、德國、愛沙尼亞、拉脫維亞、立陶宛呢啲國家包圍住波羅的海. 俄羅斯嘅聖彼得堡、瑞典首都斯德哥爾摩、芬蘭首都赫爾辛基、拉脫維亞首都里加等都係波羅的海沿岸嘅名城.
波羅的海係世界上鹽度最低嘅海域. 長1,600公里，平均闊度190公里，面積377,000平方公里，平均深度55米.
神探高倫布
《神探高倫布》（舊名《神探哥倫布》，Bullet Brain）係香港無綫電視嘅民初電視劇，由黎耀祥同唐詩詠主演. 劇本編審葉廣蔭，監製李添勝. 本劇係2012無綫節目巡禮劇集之一. 主角最初設定改編自人氣美劇《哥倫布探長Columbo》 ，但劇情唔同，唔係翻拍，只係致敬.
蝎虎 (搞清楚)
蝎虎係爬蟲動物品種，重可以係：
大霧山
大霧山可以係：
港九勞工社團聯會
港九勞工社團聯會（The Federation of Hong Kong and Kowloon Labour Unions）簡稱勞聯，係香港第二大工會聯合組織，同時亦係政治團體；佢哋喺香港立法會有兩個議席.
歷史
勞聯嘅歷史，長過渠歸屬嘅職工盟. 響1984年11月11號成立，當時成員有一萬五千人，有四個勞工組織及十三個職工會加盟.
隨住時間發展，截至2019年，勞聯而家已經係一個97間成員會、15個贊助團體，合共112個兄弟會嘅聯合會，整體會員人數已經超過九萬人，超越咗成立接近60年嘅港九工團聯合總會.
架構與屬會
今屆（2019-2022）常務委員會主席係林振昇，而勞聯響立法會嘅代表潘兆平、周小松，就係常務委員.
勞聯將旗下工會分為六個行業委員會，分別為：機電行業委員會、服務行業委員會、公務員及資助機構行業委員會、飲食行業委員會、交通運輸行業委員會及資訊電子行業委員會. 旗下五十六間成員會，將按著類別成為各行業委員會成員.
同時，勞聯開東興旅行社，用收入支持會務.
政治取態
由於香港主權移交之後，政治形勢大變，親中華民國嘅工團總會地位大大壓縮，而做過中華民國僑選立法委員嘅工團總會主席陳恩賜，未能接掌退任嘅彭震海響立法局嘅勞工界位置，最後更黯然離開工團；作為泛民主派一員嘅職工盟，就打住反對小圈子選舉旗號，杯葛以工會一會一票形式選舉嘅勞工界立法會功能組別選舉，故此令勞聯響立法會有一展所長嘅空間.
李啟明喺進入立法會後，一直奉行親政府路線，同泛民主派有所分隔，而李鳳英接替李啟明之後，亦一樣行呢條親政府路線，但曾受到職工盟其他執委質疑. 亦因為咁，李鳳英喺2012年宣布唔再連任，由潘兆平接棒，2021年，潘兆平唔再冧莊，交棒畀周小松.
勞聯響香港嘅政治光譜中，被劃為建制派. 但較鮮為人知嘅係，勞聯其實係泛民主派職工盟八十六個屬會中嘅其中一個，而勞聯嘅代表亦係職工盟二十六名執行委員之一，而且重係當然執行委員.
同時，各泛民主派擁有立法會議席嘅政治團體，喺2007年初舉行「普選盃」足球聯賽，港九勞工社團聯會同時參加.
勞聯總部所在地—長沙灣道、界限街交界嘅深水埗區議會南昌南選區，同樣由勞聯李詠民當選，去到2020年先至易手畀民協李庭豐.
政治參與
勞聯一直有喺政治方面發展，1980年代，當時勞聯嘅代表人物李啟明就已經係基本法諮詢委員會委員（諮委），兼且提出過一啲政治制度嘅建議.
同時，勞聯亦開始參與地方行政. 1988年，勞聯派過陳偉麟出嚟選區議會，不過輸咗. 直到1994年區議會選舉，黃鑑權喺勞聯總部所在嘅南昌南選區贏咗第一個區議會議席返嚟，南昌南呢個位到2019年之前都重喺勞聯手上.
1995年立法局選舉又同工聯會協調，喺勞工界踢走工團總會，攞到一個立法局嘅位，今時今日勞聯仍然靠同工聯會協調維持喺勞工界嘅一席. 不過喺之後嘅十零年，勞聯喺選舉呈現守勢，冇再有咩大動作.
直至2011年嘅區議會選舉，勞聯派咗3個人去選，希望突破區議會得一席嘅情況，不過並唔成功，勞聯依然都係得一個區議員.
喺2016年立法會選舉，勞聯除咗喺勞工界由潘兆平出選之外，重以「搭單」嘅形式暗中出選咗2個地區. 勞聯副主席譚金蓮同社區主任陳麗紅分別跟工聯會同新思維嘅名單出選新界東同九龍西，不過兩人都冇表明自己同勞聯嘅政治關係. 結果佢哋兩個人所屬嘅名單都冇人當選.
2019年第6屆香港區議會選舉，李詠民繼續响南昌南選區尋求冧莊，但由於香港修例風波重未平息，泛民主派贏到開巷，李詠民個議席都易手畀民協李庭豐.
2021年第7屆香港立法會選舉，勞聯派出兩人參選，結果周小松（勞工界功能界別）、林振昇（選委會界別）順利當選，當選率百分百，佢哋喺立法會議席亦加到兩席.
出面網頁
類:工會
Tor函子
Tor函子係張量積嘅導函子(en:derived functor).
最基本嘅
設 咁可證P. 、Q.同 K..嘅同調係一致嘅： 定義
投資策略
（investment strategy）係指一個玩金融嘅人用嚟揀選投資組合嘅策略.
常用策略
喺廿一世紀初，比較常用嘅投資策略有以下呢啲： ... 等等.
桐生
桐生係日本群馬縣一個市，人口11萬.
墨西哥長鰭蝠魚
墨西哥長鰭蝠魚（學名：Dibranchus tremendus）係棘茄魚科長鰭蝠魚屬嘅其中一個種.
颱風馬鞍
颱風馬鞍可以係：
武漢肺炎大爆發
武漢肺炎大爆發（Wuhan pneumonia outbreak，世衛叫做2019年冠狀病毒病大流行，COVID-19 pandemic）係指自2019年尾開始，喺中國湖北武漢爆發嘅武漢肺炎疫情，致病病毒係沙士病毒2型. 佢係繼2003年沙士同2012年新沙士後又一隻由新型冠狀病毒引發嘅傳染病.
呢次疫情由初頭顯露嗰陣開始，中共北京當局就一路壓制著啲資訊，未即時發佈衛生預警同向公眾披露資訊 ，世衛組織亦同樣咁反應遲緩，導致疫情逐步失控蔓延全球. 而中國大陸當局仲堅持大力宣傳「源頭不可知論」，仲急著吹捧中共中央嘅防疫抗疫工作  ，未曾探究疫情點解由到中國大陸擴散去冚世界. 環球經濟深受疫情嘅打擊，各地嘅社文活動都唔同程度陷入停擺，尤其係國際之間嘅交流差唔多冚唪唥停晒. 環球唔少評論人士都質疑由於中國嘅管治體制專登審查、隱瞞啲資訊，導致到疫情急速擴散. 2020年12月3號美聯社發表嘅調查報導，就指出由早前嘅一份報告度發現「中國嘅高層領導人延誤咗向公眾同世界衛生組織發出預警」，而夾埋報導曝光嘅初期測試度嘅大型腐敗問題，話係比較全面咁彙總咗中國初始階段所犯嘅錯誤，指出就係咁而導致病毒經由武漢傳去全世界. 研究表明，假如中國喺早兩個禮拜應對疫情，病毒嘅傳播係可以減少成95%.
據美國莊鶴堅斯大學統計，截至，全球有超過人確診感染，其中超過人死亡. 而根據世界衛生組織，截至2021年8月14號，全世界有220個國家同地區有確診個案，總數超過2.05億單. 病例數據（尤中國大陸）可能仲會有出入：據指中國官方數據顯示，到2020年2月尾陣，有超過43,000個冇症狀嘅個案，未納入官方嘅確診數字. 呢家科學家仲未確認到冇症狀患者對疾病傳播嘅影響程度，其中一個原因就係統計「確診」嘅定義有出入.
多個國家同地區為咗遏制疫情嘅擴散，陸續頒佈咗限制民眾戶外活動嘅指令，（截至當地3月21號時間）據統計包括有6億人需遵守由政府頒佈嘅「居家令」，全球有35個國家同地區接近10億人口需要留喺屋入邊. 聯合國秘書長古特雷斯（Antonio Guterres）喺4月頭日話，呢次疫情大流行係「自二戰以來最嚴重嘅全球危機」，擔憂可能會喺全球各地引發衝突. 據聯合國嘅估算，全球會有 2500 萬人因為呢次疫情而失業，外商直接投資會減少四成. 同時據麥健時公司嘅估計，武漢肺炎大爆發對全球造成嘅經濟損失將高達35兆美元.
疫情發展情況
之前有調查認為，武漢肺炎已知嘅最早個案徵狀係喺12月1號. 但係南華早報引述中國政府嘅資料顯示，最早嘅感染病例可以追溯到11月17號.
2020年1月中旬開始，中國大陸以外嘅泰國、日本、南韓、臺灣、美國、澳門同香港、意大利、伊朗、德國都相繼出現確診感染個案. 世界衛生組織喺1月23號開過緊急會後認為，武漢新型冠狀病毒疫情未需要即時列做國際公共衛生緊急事件. 1月30號舉行嘅第二次緊急會議後，正式承認疫情構成國際關注公共衛生緊急事件. 3月11號，世衛正式承認疫情構成全球大流行. 3月16號，中國大陸以外嘅個案總數已經超越咗中國大陸. 3月27號. 美國同意大利嘅個案總數已經超越咗中國大陸. 4月2號，西班牙嘅個案總數已經超越咗中國大陸.
以下簡列一啲傳播到世界各地嘅時序：
非洲喺2020年2月14號發現武漢肺炎後，初期重未搞出任何趨勢，同年4月初開始出現大爆發，直到同年5月13號，隨住最後一個非洲未受感染武漢肺炎嘅國家——萊索托發現咗武漢肺炎個案之後，成個非洲已經冇嗮唔受武漢肺炎感染嘅健康國家.
家下全球淨得返土庫曼一個國家重未發現武漢肺炎病例.
封關隔離同追踪
由於等到咗當局確定公佈疫情實情嗰陣，適逢春運，武漢一帶嘅城市圈疫情防控形勢嚴峻，湖北境內地區疫情存有隱憂. 武漢市防疫指揮部門喺1月23號凌晨發公告，宣布當日上晝10點起全市陸空公共交通停運 ，公路未即時宣告封鎖，但開始實施人員嚴控，致武漢周邊高速路癱瘓. 武漢除封城外，農曆新年期間關閉埋景區同博物館，兼強烈建議當地市民出街戴口罩. 武漢繼23號封城，26號又禁止埋私家車通行（交管部門短信通知）. 所有嘅公私聚會、公眾活動都俾強制取消.
放濕機
放濕機，係種電器，裝喺房入面嘅位置，用嚟增加環境濕度，一般喺天氣乾燥時開住.
武漢肺炎大爆發
封關隔離同追踪
而鄰接武漢嘅黃岡亦跟著官方通報，自1月23號午夜起關閉離境通道，而黃岡市區啲戲院、網吧同戶內公共文化、旅遊同埋娛樂場都要關閉，黃州區中心市場亦要休市. 黐著黃岡嘅鄂州市嘅政府網頁亦宣布咗，全市鐵路車站通道喺23號11點4個字起關閉. 黃岡、鄂州，喺武漢東部不足100公里，同武漢有密切人員來往，亦係通向附近廣大鄉村地區嘅必經路. 多城市整體實施咗「檢疫隔離」，喺中國大陸防疫史睇係罕見嘅. 仙桃市、赤壁市、枝江市陸續宣佈相應交通停運，枝江市亦取消埋啲集會、聚餐活動，嚴控紅白喜事活動. 黃岡市就宣布規定，市區公共場所必須戴口罩.
依照同《緊急狀態法》有相似效力嘅《中華人民共和國戒嚴法》，同埋《中華人民共和國突發事件應對法》，無論宣佈戒嚴抑或緊急狀態，都係應由中央政府宣布嘅. 事實嘅防疫進入咗緊急狀態，都係由地方政府各自發布嘅命令，法理同法律程序等都有所爭議. 而1月26日晚嘅湖北省政府新聞發佈會度，武漢市市長周先旺透露，相信封城前有500幾萬人離開咗武漢，剩咗900萬留喺武漢. 各地地方政府大多強制驅趕逗留屬地嘅湖北人士，又採取粗暴執法，唔少喺疫區內嘅難民係流離失所，武漢市長周先旺接受訪問嗰陣，對喺外武漢人士狀況同權益未有顯示關注，亦放任各地政府嘅具爭議應對手法.
而各地相繼逐步加碼，喺唔同場地、住地度開搞出入管制. 浙江溫州喺2月頭，確診個案達到咗265例，成為中國大陸度第二大疫情淪陷區，溫州市政府宣布由2月2號零點開始封城，將9百幾萬溫州市民同外界隔開. 同時頒令嚴控居民活動，限令每戶得一人可以隔兩日落街一次去搵生活物資. 網傳溫州當地因封關而發生民眾騷動. 集中喺2月4號開始，南京、杭州、鄭州、貴陽、哈爾濱、臨沂等城市政府，就跟著一齊公佈咗對各自城市嘅「封閉式管理」嘅命令，出入管制針對係有物業管理嘅樓盤、社區、村鎮、公共交通等，出入會搞量度體溫同身份登記，仲有限制居民落街：駐馬店市直頭限令，每戶居民係只能五日先可以落一次街搵日用品. 截至2月4號累計大陸有27個城市宣布咗封關.
烏魯木齊疫情數據喺9月初「清零」，但到咗10月24號喀什地區又再封城. 唔少網民喺社交平台話喀什機場啲航班全面停飛咗. 有當地網民仲話自己居住嘅小區都封埋. 喀什地區疫情防控指揮部回覆明報嘅查詢時，確認咗封城嘅消息，話喀什經已全境封城，飛機停飛，「出不去也進不來」. 指揮部表示，封城指令「今天剛剛開始，現在指揮部也在等通知，所有人待命狀態. 」
物資管控
武漢疫情爆發後各醫院物資都話唔夠，公開向社會求援，啲校友會、民間組織都好熱情咁捐助. 收尾民政部就發文，指定咗啲募集物資必須由湖北嘅紅十字會、慈善總會等幾個官辦機構攬收晒，切斷咗民間嘅自助募捐路線. 出通知嗰陣，就有校友會嘅捐助物資喺機場度即時俾紅十字會「徵用」咗；上海醫療隊自己支援武漢嘅300套防護服，俾武漢紅十字會要求交埋6%嘅服務費，唔係就唔收. 紅十字會等官辦組織除咗攔截啲民間捐贈嘅醫用物資，甚至有帶著差人直接去醫院搶去啲捐贈物資，變成由啲行政官員同前線醫護爭物資.
物資主要分發徑咗政府組織系統，好易各級層層分刮、俾有政府關係嘅人士，唔少前線醫護話，經紅十字會手配發落嚟嘅醫護用品，整體質量仲唔及民間自發配送嘅同類物資，民間送到去俾醫院醫護用嘅一啲N95口罩，最後俾啲行政官員攞走埋. 有武漢紅十字會嘅職員喺回應物資調配爭議嗰時話，係由衛健委同防控指揮部，決定紅十字會收到嘅啲物資點樣去發放同分配，紅十字會冇權作決定. 截至1月28號，武漢紅十字會共收到咗社會捐款4個億，而有3.4億善款未曾發放過. 武漢有醫院為繞過紅十字會嘅壟斷，直接同直升機公司聯繫，由公司免費派直升機，運送捐助嘅醫用物資俾醫院.
工信部喺1月29號召開嘅會議度，向15間醫用防護服生產企業派出咗駐企特派員，監督物資嘅統一調撥. 會議仲要求咗各地唔可以用任何名義截留、調用中央統一調撥嘅重點「應急防控物資」. 國務院總理李克強2月2號主持召開嘅中央防疫工作領導小組會議，要求咗國家衛健委快啲去搞好個重點醫療防控物資嘅分類使用標準，要求所有嘅緊缺物資要實行國家統一嘅調度，又叫湖北地方當局要管理好啲醫療防控物資嘅配置同使用.
言論嘅控制
武漢本土作家方方，透過親身經歷，撰寫咗武漢封城嘅日記，受到咗五毛水軍嘅集中攻擊. 撐過方方嘅多位學者，就遭到咗反方人士嘅舉報，抄出埋佢哋過往有過嘅啲異見，陸續被所屬嘅湖北大學、海南大學、哈爾濱師範大學等宣佈調查.
知名嘅憲政學者許志永亦批評過當局係處理疫情唔妥，還到後尾仲表針咗對習近平嘅《勸退書》，喺廣州逗留嘅時候被公安拉咗.
中央嘅反應
根據《中華人民共和國傳染病防治法》啲列明規定，傳染病暴發嗰陣，係由中華人民共和國國務院衛生部門負責，同社會公佈啲傳染病疫情訊息，省級政府嘅衛生部門要公佈返屬地嘅傳染病疫情訊息，就要得到中央嘅授權. 武漢市長周先旺接受央視訪問時直言：「作為地方政府，我獲得信息、授權之後才能披露，這一點在當時很多不理解……後來，特別係1月20日國務院召開常務會議……要求屬地負責，在這之後，我們的工作就主動多了. 」 據指2019年12月尾武漢傳出肺炎後，國家疾控中心隨即就介入了解咗，而中心喺2020年1月初中央政治局常委會召開前，就將有關嘅報告上呈埋中央，向國家衛健委等中央部門及中央領導通報預警，建議即刻喺公共場所採取緊急防控措施. 疾控中心主任高福用盡佢嘅權限，喺1月6號就要求啟動咗中心二級應急響應. 由於臨近農曆新年，會議度中央領導人係要求啲防範措施唔好造成恐慌，進而影響埋節日氣氛.
而後尾發出嘅中共中央總書記習近平喺2月3號中共中央政治局常委會嘅講稿，習近平喺1月7號主持召開嘅中央政治局常委會會議度，就經已對疫情嘅防控工作提出過要求. 根據新華社嗰日披露嘅新聞稿，當日嘅會議係聽取中央嘅幾個最高機關單位嘅全黨組工作匯報，全篇消息度，未見有同防疫工作相關嘅嘢，亦未有過向公眾明示疫情嘅實際形勢之類. 而到咗1月20號習近平先至批示，要求重視疫情同全力做好防控工作. 外交部2月3號嘅首場在線記招度，發言人華春瑩話係由1月3號開始，就有成30次向美國政府通報咗「疫情資訊同防控措施」，大陸同美國嘅疾控中心就疫情啲情況進行過多次嘅溝通.
1月20號，國務院總理李克強對新型冠狀病毒肺炎事件作出批示，要求各相關部門同地方要以對人民群眾健康高度負責嘅態度，堅決防止疫情擴散蔓延. 中共中央總書記習近平亦作出指示，要求加強輿論引導，加強有關政策措施宣傳解讀工作，堅決維護社會大局穩定，確保人民群眾度過一個安定祥和嘅新春佳節. 李克強隨即召開國務院常務會議，部署疫情防控工作.
1月25號，中共中央總書記習近平主持召開中共中央政治局常委會會議，專門聽取中共中央政治局委員、國務院副總理孫春蘭關於疫情防控工作嘅彙報，研究部署疫情防控工作. 會議決定成立中央應對新型冠狀病毒感染肺炎疫情工作領導小組，由李克強、王滬寧做正副組長，向湖北等疫情嚴重地區派出指導組，全面加強防控一線工作. 同日30個省級政府，齊齊啟動埋重大突發公共衛生事件一級回應. 各省市政府根據國務院嘅決策，只要縣級以上地方政府報經上一級地方政府批准嘅，先至可以宣佈疫區範圍；經省、自治區、直轄市人民政府決定，就可以對下轄區域入邊嘅甲類傳染病疫區實施封鎖.
而喺同日微信安全中心發佈咗《關於新型冠狀病毒肺炎相關謠言專項治理的公告》，繼續阻嚇、封殺有關嘅資訊轉發. 另網傳網信辦嘅通知，指由1月26號開始，所有社交群組唔可以轉發任何冇官方證實嘅疫情資訊，網監部門可以提取到（俾網監部門發現）有呢啲發佈資訊嘅，造成「惡劣影響」嘅都會收押.
1月26號，李克強主持召開中央應對新型冠狀病毒感染肺炎疫情工作領導小組第一次會議，會議指會優先保障湖北同武漢防控急需嘅醫護力量同防護服、口罩等物資，確保居民生活必需品供應. 仲會加強疫情監測，嚴格隔離確診患者，對疑似病例同密切接觸者會按醫學要求隔離同檢查. 同時提前準備埋農曆新年假期後疫情防控，包括咗延長農曆新年假期、延後學校開學時間、支持網上辦公等，減少公眾流動. 同日民政部發出通知，要求社會募集嘅防疫款物統一由湖北省紅十字會等五家官辦機構接收.
1月27號，國務院總理、應對肺炎疫情工作領導小組組長李克強親自前往湖北省武漢市，考察指導新型冠狀病毒肺炎嘅防控工作. 1月28號，最高人民法院嘅官方微博度發文，題係「怎樣看待《武漢處理8名發佈不實資訊者》　最高法發文」，指「應該理解法律對個體的適度寬容態度…事實證明，儘管新型肺炎並不是SARS，但是資訊發佈者發佈的內容，並非完全捏造」，相惜同最初嘅八個訊息發佈人正名. 根據中央嘅官職調動，喺2月13號原上海市長應勇日接任中共湖北省委書記，而濟南市委書記王忠林都喺同日接任武漢市委書記，到2月16號湖北同武漢嘅中共紀委兼監察委，就集中出咗問責多個下級官員嘅公告.
病毒檢測嘅分判同腐敗
武漢喺一月嘅時候官方組織過大規模嘅病毒測試，成個過程亦相信牽涉咗貪腐問題，導致到中國當局錯失喺初期就遏止疫情擴散嘅機會. 美聯社喺2020年12月3號發表咗調查報導，指早期大規模檢測度普遍出現過測試失誤，大部分係由中國最高疾病控制機構嘅秘密同裙帶關係而造成嘅，話成個測試體系係阻礙咗科學工作者同政府對病毒傳播速度嘅判斷. 報導指出咗上海三間同政府部門有裙帶關係嘅生物科技公司，喺年初合共俾咗中國疾病預防控制中心300萬人仔，成功換取咗官方認可渠哋生產嘅病毒測試試劑，而報導指出呢啲試劑嘅檢測時間長、準確率低. 而中國國家衛生健康委員會同埋中國疾控中心，仲試圖阻止其他科學家同組織用自行研發嘅工具執行病毒篩檢 ，仲要唔畀當地檢測機構自己用第啲嘅病毒檢測試劑. 呢一系列嘅因素令到由1月5號到17號期間官方都冇報吿新增病例，但根據疫情回溯數據顯示，呢段期間有數百人感染.
集聚同社區爆發
喺疫情期間，香港陸續報告有三組集聚感染，包括「打邊爐家族」、「打麻雀家族」；而喺葵青嘅長康邨康美樓，有唔同樓層嘅住戶相繼確診咗有感染新型肺炎 ，2月11號特區政府漏夜疏散咗啲住戶，分別送咗去北潭涌麥理浩夫人度假村、西貢保良局北潭涌度假營、鯉魚門度假村同埋翠雅山房隔離營，有病徵嘅住戶就送咗去醫院隔離同治理. 房屋署助理署長（屋邨管理）陸慶全話懷疑係出事嘅單位嘅排氣喉有被改動過，係違反咗《建築物條例》，會要求啲住戶還原，亦會巡查其他嘅同類公屋.
喺廣州番禺，有唔少港人居住嘅祈福新邨，截至2月8號有九人確診，其中繽紛匯三人、祈福名都五人、活力花園一人. 祈福有超過20萬嘅住戶，大部分都唔係常住居民，防疫難度有啲大. 區入邊就派出咗大型霧炮車同灑水車，去消毒、清潔街道. 另祈福醫院度確診咗3個新病例，並安排咗107個密切接觸者集中進行咁醫學觀察. 醫院宣布咗由2月10號開始，關閉發熱門診，服務全面暫停埋.
而喺廣西，亦報告有多個家族式聚集病例. 其中南寧1月25號首例確診嘅患者，跟住就有六個親屬相繼確診（1月26號同2月3號），發現咗集聚病例嘅重有柳州柳北區、欽州靈山縣、桂林、北海等地.
動物感染
而3月28號歐洲嘅比利時，報告咗首單人傳貓嘅確診個案，由列日省（Liege）嘅獸醫學院研究人員發現同通報. 據信係被主人傳染嘅寵物貓，喺一個禮拜後出現過腹瀉、嘔吐、呼吸急促等病癥，研究人員喺貓嘅糞便度測到咗病毒. 當局強烈建議同寵物一齊，要避免密切接觸、處理任何動物之後都要洗手、唔好被動物舐面等，以免病毒傳染咗動物，或令動物帶埋病毒.
到11月頭，丹麥總理弗雷德里克森（Mette Frederiksen）喺疫情記招話，丹麥度多個水貂養殖場度有水貂感染咗病毒嘅個案，而且啲確診水貂攜帶嘅病毒仲變異埋，境內亦經有12人受傳染而感染咗相同嘅病毒. 據消息就近幾個月嘅時間，喺丹麥北部日德蘭（Jutland）地區同歐洲其他地區嘅水貂養殖場度爆發咗疫情. 據話由於變異病毒可能唔會同一般病毒咁受抗體抑制，因此即將推出嘅疫苗會失去效用. 而當局針對「突變病毒」尚未有完整確實嘅研究，丹麥政府擔憂人畜共通而再有大規模傳播，而計劃撲殺全國養殖場接近1500萬到1700萬隻水貂. 丹麥警察總長索吉爾德·福德（Thorkild Fogde）話，呢個會係一個「非常大嘅工程」. 據《紐約時報》報道，由於丹麥尚未公布有關變異毒株嘅細節，丹麥之外嘅研究者都唔了解具體啲情況. 愛荷華大學（University of Iowa）微生物學家斯坦利·帕爾曼（Stanley Perlman）就話，由於唔夠多資訊，佢冇法評估丹麥嘅行動.
國際聯合調查
世界衛生組織駐中國大陸嘅代表高力（Dr Gauden Galea），喺4月30號英國天空新聞（Sky News）嘅訪問度透露，世衛向中國大陸嘅衛生部門同其他單位，多次要求咗參與病毒源頭嘅調查工作，但係都遭到咗北京當局嘅拒絕. 據高力表示，根據返既有嘅證據，世衛認為病毒嘅源頭就喺武漢，而且係來自自然，並唔係人工產生. 佢又質疑咗武漢初期嘅大陸當局病例報告. 高力話一個全面嘅調查，應該包埋（睇）武漢兩個實驗室（即武漢病毒研究所同武漢市疾病預防控制中心）嘅日誌，但世衛嘅人員冇法攞到呢啲資料做調查. 高力認為實驗室嘅日誌，應作為任何全面觀察病源嘅完整報告嘅一部分.
澳洲《星期六電訊報》喺5月1號公開咗一份由五眼聯盟（Five Eyes）撰寫，對武漢肺炎疫情嘅研究檔案. 呢個由美國、加拿大、英國、澳洲同紐西蘭嘅情報同盟所編制嘅15頁紙檔案，指北京當局係蓄意隱瞞疫情，仲專登銷毀有關病毒源頭嘅證據，導致咗全球數萬人因疫情而死. 美國霍士新聞就引述話，美國嘅情報部門人員認為中國大陸當局，遲報咗病毒人傳人嘅時間、得悉病毒係新類型病毒嘅時間，仲有隱瞞疫情擴散，呢啲觀點同情報同盟個檔案嘅睇法係一致嘅. 而據高級情報界消息人士表示，美國嘅十七個情報機構當中，有7成至7成半左右嘅部門，相信病毒係源自中國大陸嘅實驗室，剩低啲部門就因冇確鑿證據而未有落定論.
據路透社攞到嘅文件，顯示澳洲政府正聯同歐盟，推動一個獨立調查病毒源頭兼大流行疫情嘅決議草案，喺世界衛生大會（WHA）度（截至5月18號發稿）獲得咗一百十六個國家代表嘅支持，接近咗通過門檻. 據報草案嘅共同提案國（co-sponsors），包括咗印度、日本、韓國、俄羅斯、印尼、馬來西亞、沙特阿拉伯、英國、加拿大，重有非洲四十七個成員國. 決議案預計喺5月19號嘅大會度提出.
歐盟委員會喺6月10號發表咗報告，點名中華人民共和國、俄羅斯等國，喺疫情期間散播虛假兼誤導嘅資訊，喺歐盟、其周邊地區仲有全球開展咗有針對嘅影響行動同虛假資訊活動，尋求破壞民主嘅討論、加劇社會嘅兩極分化，進而提升自己嘅形象. 中共駐歐盟使團發言人反駁，話歐方嘅報告唔夠公正，未有關注到反華同反科學嘅資訊散佈. 而呢個報告亦唔點名批評特朗普，話到咗用漂白水抗疫嘅講法就係典型嘅假消息，而且後果可能會好嚴重：報告提到有關講法一出咗街，喺比利時度發生嘅同漂白水相關嘅意外，就上升咗15%. 而歐盟仲認為，Facebook、Google、Twitter同抖音呢啲，同歐盟簽署過守則嘅網路平台，應該每月提供打擊假消息嘅報吿、詳細咁講明推廣具公信力內容嘅行動，兼限制啲涉及疫情嘅假消息同告白.
相關責任追溯
2020年2月26號，公益機構長沙富能發布咗《公益機構義務協助新肺感染逝者家庭索賠公告》，為疫情受害者提出咗索償問題. 呼籲得到咗律師界、尤其係一啲公益人權律師嘅支持響應. 經過咗一輪討論同狀師嘅陸續嘅加入，「新冠肺炎索賠法律顧問團」就成立咗. 顧問團律師認為，疫情逝者家庭嘅慘重損失，理應得到扶助同償還，索償行動係對佢哋嘅一個交代，非常有意義. 而請求援助嘅武漢受害人唔係好多，因為中國大陸嘅啲司法局出埋一揸「規定」，包括要求啲當事人唔可以同律師傾疫情嘅索償事務.
跨國層面
喺3月13號，伯曼法律集團（The Berman Law Group）嘅狀師摩爾（Matthew Moore），代表美國佛羅里達州嘅羅根·埃爾特斯等4位當地居民，同埋另一間愛體育訓練中心，入禀邁阿密聯邦法院提起集體訴訟，向中華人民共和國嘅中央政府、衛生部、民政部、應急管理部、湖北省政府同武漢市政府提出民事索償. 呢個係疫情大爆發以來，頭個控告中國大陸政府隱瞞疫情嘅民事索償案. 訴狀指控中國「從事危險活動」，造成咗公眾嘅精神痛苦同滋擾，提出咗多個事例證明，包括：湖北武漢隱瞞通報、公安扣查8名醫師、武漢市萬家宴活動、武漢病毒研究所嘅病毒外洩，同埋疫情事發後先至要求強化「生物實驗管理法」.
而喺3月16號，印度嘅維權人士歐吉哈（Sudhir Kumar Ojha），就入禀咗比哈省（Bihar）地方法院，控告中國國家主席習近平同中國駐印度大使孫衛東，指控兩人係陰謀策劃傳播武漢肺炎病毒，透過疫情消滅人類. 案件將由分區地方法院，喺3月24號進一步審訊.
原初爆發地武漢度，光靚律師事務所創所主任梁旭光就喺3月20號，以「武漢市民」身份入禀武漢市中級人民法院，提訴美國聯邦政府、美國疾病控制與預防中心、美國國防部仲有美國軍事體育理事會. 訴狀指「美軍把病毒帶到了武漢」，而早喺13號中國外交部發言人趙立堅，就喺社交媒體度公開扣過同樣嘅罪名. 訴狀係要求判宣四「被告」賠償梁嘅誤工費人民幣十五萬、精神損害撫慰金5萬，仲要求透過中國大陸嘅中央官媒公開同梁賠禮道歉.
喺4月頭，國際法學家委員會（International Commission of Jurists, ICJ），同埋印度律師協會，向聯合國人權理事會提出咗申訴，認為中國大陸當局隱瞞疫情、導致全球大流行嘅行為，違反咗《國際衞生條例》、《國際人權和嚴重違反國際人道主義法和世界人權宣言》條款嘅規定，追討20萬億美金（約155萬億港元）嘅賠償.
義大利「共和報」（La Repubblica）喺5月頭報導，意大利嘅倫巴第大區（當地係意疫情重災區）區長證實，大區嘅地區委員會已提案採取法律行動，向中國大陸駐意大利嘅使館求償，金額達到200億歐羅. 區長認為呢個係值得研究嘅，話因為必須俾世人了解，若一個國家發生如此嚴重嘅疫情，仲向外界隱匿，係非常錯誤嘅態度. 區長仲話個控告案被提到區域委員會討論之後，地方政府將會評估跟著可以做啲乜.
法律問題
法律理論上，國家（政府）全球通用係有著主權豁免權，包括咗國家（政府）同佢啲資產，係有絕對管轄權豁免權. 即係話國家（政府）行為係唔受外國法院嘅管轄，即未經被控告嘅國家（政府）同意，或者使用埋主權豁免原則，係可以拒絕應訴嘅.
而講返到美國嘅司法制度，訴狀等法律文件嘅「送達」係關鍵嘅立案標準：原訴人或原訴代表狀師，送咗法律文件去法院後，如果冇再將啲文件送到被告人手，或者被告人唔願意收低，就唔會係通常認為嘅立案成立. 根據返美國1976年訂立嘅《外國政府嘅豁免法規定》，任何一個訴訟文書必須係送到外交部長手度，先至係送到咗呢個國家（政府）度.
國際嘅影響
喺5月25號，歐盟外交及安全政策高級別代表博雷利（Josep Borrell），同一班德國使節會面陣話，呢次大流行會係世界權力中心由西方移向東方嘅轉折點，美國主導嘅體制會結束，而跟著就係「亞洲時代」嘅登場. 博雷利話歐盟「揀邊企」嘅壓力增加咁，佢認為歐盟應遵循返本身嘅利益同價值觀，避免俾人利用成為「工具」. 佢又話唔少人認為，依家就快要陷入修昔底德陷阱（Thucydides's Trap）嘅時代，佢希望呢個猜測唔會成真.
喺7月中，日本政府內閣通過咗年度《防衛白皮書》，指責北京當局喺疫情期間推進南海嘅領土主張，持續單方面改變東海、南海現狀嘅行為，迫使正在應對疫情嘅國家分散咗注意力而作出回應. 防衛相河野太郎喺內閣會議報告《白皮書》陣，仲質疑咗北京就疫情發布虛假信息，例如喺網路聲稱病毒係由美國軍方帶到中國，又聲稱可以透過中藥治療啲病毒.
跨政府組織「國際民主及選舉協助研究所」（International Institute for Democracy and Electoral Assistance，IDEA）喺12月9號發表咗研究報告，認為全球有超過6成國家採取嘅武漢肺炎防疫措施，對民主或人權構成咗威脅，話喺至少一個關系到民主自由嘅領域度"實施咗非法嘅、唔成比例嘅、無限期或唔必要嘅限制措施". 研究顯示俾廣泛承認嘅民主國家有43%上榜，而專制國家嘅上榜率就高達90%. 研究中係民主國家印度名列榜首，喺調查嘅22個領域度就有9個係"令人擔憂"，包括咗行動自由、言論自由同新聞自由. 阿爾及利亞同孟加拉係並列第二，有8個指標"令人擔憂". 而中國、埃及、馬來西亞同古巴係緊隨其後，各佔7個指標. 報告亦讚揚咗11個國家或地區施行嘅措施係兼顧到防疫尊重民主原則，包括咗台灣、冰島、芬蘭、紐西蘭、挪威、南韓、烏拉圭、賽普勒斯、日本、塞內加爾同獅子山共和國.
光之美少女
《光之美少女》（ふたりはプリキュア）係日本東映動畫整嘅動畫系列，同埋呢個系列第一輯嘅同名動畫作品. 呢度只介紹《光之美少女》同埋《光之美少女 Max Heart》（ふたりはプリキュア Max Heart），第三輯《光之美少女Splash Star》（ふたりはプリキュア Splash Star）同埋第四輯《Yes! 光之美少女5》（Yes! プリキュア5）就喺其他文度解釋，之後又出咗第五輯《Yes! 光之美少女5 GoGo!》（Yes! プリキュア5Go Go!），係第四輯嘅續集，之後重出埋《Fresh!光之美少女》，各個板本都係冇關係嘅，唯一關係係喺大電影《All Star DX》光之美少女大集合.
概要
呢部動畫自2004年開始喺日本播放. 佢不拘泥於傳統少女動畫公式嘅故仔同埋設定引起話題，除咗原本訂為目標嘅少女市場，喺家長同埋一部分的動畫迷之間亦深受好評，成為熱門作品.
雖然係以幼稚園到小學三、四年級嘅女仔為主要對象嘅動畫作品，但本作喺戰鬥中唔用魔法噉嘅攻擊，反而係好似英雄式動畫噉以肉搏方式戰鬥. 加上劇中嘅玩具商品並非直接進行攻擊嘅武器，冇類似「美少女戰士」中「禮服蒙面俠」嘅男助手，將兩位女主角嘅顏色設定為「黑、白」等等，作咗好多同以前嘅類似動畫唔同嘅嶄新嘗試.
系列導演係執導過「龍珠」系列等作品，擅長激烈戰鬥場面嘅西尾大介.
喺「可以賣到50億日圓就等於大成功」嘅日本少女玩具市場中，以Bandai公司出產嘅玩具創下超過100億日圓收入嘅佳績，顛覆咗玩具業界嘅常識.
內容簡介
運動萬能、擁有正義感，喺班度最受歡迎嘅美墨莎莎. 成績好好，永遠係全班第一，但其實有啲天真嘅雪城乃香，兩人都係菲諾奈學院女子中學部二年級學生. 某一日，莎莎同埋乃香各自見到不可思議嘅神奇生物美波同埋米波，佢哋由於鄉下光之園遭到邪惡嘅攻擊，所以走咗去虹之園.
然後，莎莎同埋乃香俾美波同埋米波賦予神奇力量，攜手變身成光之美少女「Pretty Cure」.
性格同興趣都完全相反嘅兩個人同心協力，同嚟自闇之領域嘅邪惡敵人展開戰鬥.
電視播放資料
日本：「ふたりはプリキュア」
香港：「光之美少女」
故事簡介
新學期開始，莎莎同埋乃香成為菲諾奈學院女子中學部三年級學生，過著普通女仔嘅學校生活. 而美波、米波同埋保倫喺上次戰鬥後陷入漫長沉睡. 呢個時候喺光之園，喺激戰後受傷嘅女王分裂成幾個部分，喺遠處消失. 同一時間，莎莎同埋乃香遭到薩凱那嘅襲擊.
為咗令冇咗記憶同埋原本姿態嘅女王恢復原狀，莎莎同埋乃香，甦醒之後力量提升嘅美波、米波同埋保倫，同不可思議嘅少女，九條光展開新嘅故事.
電視播放資料
日本：「ふたりはプリキュア Max Heart」
登場人物
人名嘅表示方式係　中文名（日文原名）：配音員
「參考片集」（次要角色用）：係一啲突出角色性格或者以嗰個角色作內容主線嘅片集（無印係第一輯；Max Heart係第二輯）
主題曲
近年嘅動畫主題曲幾乎都係起用流行歌手嘅歌曲，但呢部動畫用咗好似早期動畫噉，喺歌詞度不斷連唱主角個名嘅主題曲，呢一點得到唔少好評.
劇場版
由於電視版大受好評，東映喺2005年初公佈首部劇場版. 又因為首部劇場版獲得佳績，2005年末時趁勢推出第二部.
電影 光之美少女 Max Heart
2005年4月19日喺日本上映.
故事簡介
為咗守護「希望之園」同佢嘅力量來源「鑽石鏈」，光之美少女、夏妮露米納斯同埋希望之園嘅七位戰士共同對抗邪惡嘅魔女.
電影 光之美少女 Max Heart 2 雪空的朋友
2005年12月10日喺日本上映.
故事簡介
同一班同學去雪山滑雪嘅莎莎、乃香、光，為咗從黑暗戰士手中保護朋友－傳說之鳥「鳳凰」，勇敢挺身而出.
夜香木蘭
夜香木蘭（；學名：Magnolia coco），又叫香港玉蘭（）、夜合（）、夜荷（）、木蓮（）、大含笑（） ，係木蘭科木蘭屬嘅常綠灌木或喬木仔，原產中國嘅廣東、廣西、福建、臺灣等地.
名
由於佢嘅花比較白，到咗晚黑之後開始釋放香氣，所以叫「夜香木蘭」. 由於佢喺天光無耐開花，晚黑閂埋，所以叫「夜合」. 由於佢開花時，個樣好似含笑咁大，所以叫「大含笑」.
樣
植株高2～4m，分枝超多，成樖嘢冇毛，樹皮灰色，比較光滑. 葉係互生品種，長橢圓形或披針形，長7.5～15cm，闊大概4～6cm，先端銳尖或尾狀漸尖，基部有啲撅，葉色正面係綠或暗綠，背面係淡綠，有光澤；葉柄長10～15mm，短而粗兼冇毛. 花係單生品種，一般生喺葉杈，花梗向下髧；花梗長1~2cm，好多時係攣；有3嚿綠萼片同1嚿苞片，都比較光滑兼冇毛；花徑有大概3～4cm長，先端稍微尖啲；花瓣有6嚿，排成 2 輪，個樣好似白嘅鎖匙噉；花味比較香，好似熟咗啲菠蘿噉，尤其係晚黑時最犀利；不過佢喺天光無耐開花，晚黑閂埋；每年5～8月開花，但花期凈得1～2日.
適應環境
植株鍾意喺暖而濕或半黑環境度生，雖然比較黑，但佢唔暴曬或低過5℃嘅氣溫，喺比較疏鬆同排水比較好嘅微酸性泥生先至得.
用途
植株可以用嚟做綠籬或庭院植物. 佢嘅花可以提取香精，亦可以放落茶葉入面做熏香劑或整香水都得.
踎士
踎士（，由英文 mouse 度譯過嚟），書面語滑鼠（），又叫老鼠、鼠標（喺粵、桂等中國大陸粵語地區用），係一種成日用嘅電腦輸入設備，用嚟郁螢幕上面嘅游標，控制電腦嘅功能.
絨長鰭蝠魚
絨長鰭蝠魚（學名：Dibranchus velutinus）係棘茄魚科長鰭蝠魚屬嘅其中一個種.
雙祥見
《雙祥見》（More Than Mall）係香港電視廣播有限公司嘅清談節目，由阮兆祥同黎耀祥主持，每集都會講唔同男人話題.
節目喺myTV SUPER首播，總共36集. 之後節目再安排喺2021年12月27號開始禮拜一、二、四、五21:30-22:00喺無綫電視J2台播.
人肉廣告牌
人肉廣告牌（human billboard）係賣廣告嘅一種方法，指請個人攞或者孭住一個廣告喺街上面企喺度或者行嚟行去，達到宣傳嘅效果.
華南
華南係中國南部，唔同人範圍有別.
義
大嘅，可以係秦嶺及淮河線以南. 呢種區分包括氣候、經濟生產、交通、文化等嚟區分，南方屬於副熱帶季風氣候以及熱帶季風氣候，以水稻為主糧，古時以水路運輸爲主.
細啲指五嶺以南，江西、湖南有少部份喺五嶺以南，卽係嶺南.
民國教科書中，華南定為福建、廣東、廣西、貴州、雲南五省，舊時廣東包括海南. 以及香港同澳門.
細嘅指廣西、廣東、海南及香港同澳門.
十年泰國
《十年泰國》係「十年國際計劃」嘅作品之一，以泰國喺軍政府控制下嘅未來為主題，每個段落交織成對泰國當前政治局勢嘅警示，炮製咗四部短片. 四部短片充斥住寫實同奇幻嘅影像，諷刺逐漸被箝制嘅言論同創作自由嘅現況，引發反思.
鍵盤
鍵盤係由多個掣（鍵）組成嘅架生，用嚟輸入資料. 打字機、電腦、電飯煲、微波爐、大廈鐵閘、手機同鍵盤樂器都有鍵盤.
楊美琪 (香港律政司)
楊美琪，香港律政司人員，而家係刑事檢控專員 ，喺逃犯條例修訂草案風波期間，因為專責處理反修例示威嘅政治檢控 ，而得到一定傳媒嘅關注.
專業會議
歷史
1996年，李家祥、何鍾泰等獨立議員相約組成一個政治組合，因為佢哋逢禮拜二朝早相約開早餐會議，當時畀外界冠名「早餐派」.
楊美琪 (香港律政司)
被指對參與泛民主派初選人士企圖未審先判
喺針對2020年香港民主派初選嘅政治檢控拘捕入面，楊美琪擔任律政司嘅代表. 律政司喺2月28號起訴47名泛民主派參與初選人士，但係去到開庭嗰陣，先話要時間處理大量數碼鑑證，要求押後3個月去到5月31號再次提堂，期間反對所有被告保釋. 多名辯方律師喺庭上表明反對，質疑時間太長唔合理，又批評差人未做好調查急於提控，係自相矛盾. 由於多名被告都係區議員，多名辯方代表都批評咁做阻住佢哋做嘢，對佢哋嘅選民極度唔公平. 民主黨前主席劉慧卿喺第二日聆訊（3月2號）嗰陣有嚟旁聽，批評律政司做法離譜，唔止未完成舉證，仲想未審先判將40幾人送去監獄還柙，形容係香港法律界嘅大醜聞，無嗮程序公義，又呼籲中央政府尊重中英聯合聲明.
去到2022年7月，美國國會轄下嘅美國國會及行政當局中國委員會發表咗一份關於香港檢控人員喺政治檢控案件入面所扮演嘅角色嘅研究報告，報告建議美國政府向包括楊美琪在內，合共 15 名曾參與政治檢控案件嘅律政司人員作出制裁.
專業會議
歷史
2004年，早餐派改組，成員包括陳智思、呂明華、石禮謙、何鍾泰，連同首次晉身立法會嘅劉秀成決定重組組織，重改叫「泛聯盟」，務求掃除早餐派以往嘅「保皇」形象，以及爭取響立法會取得「關鍵少數」嘅作用. 泛聯盟秘書長係石禮謙.
2008年，泛聯盟改名做專業會議.
2012年，專業會議喺立法會選舉入面失利，由四席變成兩席（石禮謙、梁美芬），之後兩個更加入經民聯，同時前成員吳亮星就打算重組新嘅專業會議，最後吳搵到廖長江同姚思榮加入，三人都係有中資背景.
定位
專業會議響立法會唔係一個政黨，成員都係無黨派背景. 成員何鍾泰接受《大公報》訪問時話，佢哋只係某幾位議員響政見上嘅一個組合，而對各議員嘅投票意向都無約束力.
芥川也寸志
芥川 也寸志（日文：あくたがわ やすしYasushi Akutagawa，），係日本作曲家、指揮家，兼日本音樂著作權協會前理事長.
後嚟決心要學好音樂，就向橋本國彥同埋伊福部昭學習. 佢先後入讀東京高等師範學校附屬小學校（即依家筑波大學附屬小學）同埋東京高等師範附屬中學校（即依家筑波大學附屬中學校・高等學校）.
響入讀東京音樂學校予科作曲部（即依家東京藝術大學音樂學部作曲科）嗰時，校長乘杉嘉壽向佢出示全部學生嘅成績表，鬧佢：「你係全部學生入面最低分個嗰，只不過係掹車邊. 我身為一個大藝術家，我覺得好丟架！」
芥川最拿手嘅係活潑有力嘅曲風，交響樂方面代表作有《交響三章》、《弦樂三章——三折畫》等等；佢亦會幫電影配樂，就好似《八甲田山》、《八墓村（野村芳太郎監督作品）》、《赤穂浪士》；而童謠《小鳥之歌》亦都幾出名. 另外，好多小學嘅校歌、甚至係日產同好多公司都會攞嚟用嘅《世界的戀人》，都係由佢作曲.
出於佢對音樂界嘅貢獻，為咗紀念佢，1990年4月設立咗《芥川作曲獎》.
老豆係小說家芥川龍之介. 阿媽係海軍少佐塚本善五郎個女芥川文. 佢上有兩個阿哥，分別係大佬比呂志（藝人）同二哥多加志（軍人・二戰嗰陣戰死）. 而也寸志本人結過三次婚，有兩個仔女：大女麻實子（1948年7月12號ー）同大仔貴之志（1972年9月10號ー）.
文章 (演員)
文章（）係中國大陸男演員，陝西西安人，中央戲劇學院表演系畢業.
爭議事件
2014年3月28號，網上爆出已經結婚嘅文章讓準備喺3月31號出刊嘅大陸媒體拍到同另一個女星姚笛嘅偷拍照，兩人喺深圳共度6日5夜，並一齊去香港旅遊，期間幾次擁抱並勾手，地下情因而曝光. 有媒體指出文章同姚笛嘅戀情始於2013年7月，當時文章老婆馬伊琍啱啱有第二胎，婚外情引起輿論一陣嘩然.
出面網頁
類:中國電影演員
類:中國話劇演員
類:西安人
綠市
綠市（🇯🇵）係日本群馬縣一個市，人口5萬.
颱風米雷
颱風米雷係太平洋颱風季嘅熱帶氣旋名. 「米雷」呢個名由北韓提供，指回音.
颱風米雷可以係：
投資組合
多角
一般認為，一個投資組合應該要多角先得，即係 ... 呀噉.
炸醬麪
炸醬麪（）係出自山東嘅麪|麪食，佢主要以豆瓣醬同甜麪醬配搭. 整好之後可以加埋菜|青菜一齊食.
睇埋
[[Category:麪]]
現代投資組合理論
現代投資組合理論（modern portfolio theory，MPT）係一個用嚟分析投資組合、喺特定風險下計出最大預計回報嘅數學框架，特徵係會使用一個資產嘅價格嘅變異數估計風險. 提出 MPT 嗰個經濟學家後嚟仲贏咗諾貝爾經濟學獎.
鍵盤 (電腦)
鍵盤係一種常用嘅電腦輸入設備，可以輸入文字同指令.
黑牙棘茄魚
黑牙棘茄魚（學名：Halicmetus niger）係棘茄魚科牙棘茄魚屬嘅其中一個種.
軍事重心
軍事重心（center of gravity）喺軍事學上係指一個為軍隊提供士氣或者戰鬥力嘅權力源頭.
丹麥克朗
丹麥克朗（）係丹麥同佢嘅屬地格陵蘭島嘅法定通貨，而另一個屬地法羅群島就使用另一種通貨──法羅克朗，但係佢嘅幣值同丹麥克朗相同. 每克朗分為100分.
教宗一覽
下面係羅馬教廷歷任教宗嘅一覽（唔包括對立教宗），譯名係嚟自天主教香港教區嘅網站 ，唔保證係粵文地區一般人最常用嘅稱呼.
另外，第92任教宗聖匝加之後，本應有位教宗準備繼位，稱號「德範二世」，但上任三日未做祝聖就死咗. 1961年之後，佢再唔被承認做教宗，改叫「當選教宗德範」，其餘「德範」教宗世數相應調整，但部份資料仍然將佢列做教宗.
動態難度調控
（dynamic difficulty adjustment，DDA），係電子遊戲設計上嘅一個諗頭，指將一隻遊戲嘅程式設計成曉即時噉按玩家嘅能力，調整隻遊戲嘅難度相關參數－個程式一發覺隻遊戲對個玩家嚟講難得滯就降低難度，一發覺隻遊戲對個玩家嚟講易得滯就提高難度.
舉個例說明，任天堂嘅名作《孖寶賽車系列》（Mario Kart）就用咗動態難度調控：孖寶賽車係一系列嘅競速遊戲，俾玩家彼此之間或者同人工智能對手賽車，而响賽車中途，玩家同人工智能對手都有得抽同用道具，啲道具有「幫使用者提升速度」同「阻礙使用者嘅對手」呢啲對使用者有利嘅效果；孖寶賽車系列有多部作品都會噉樣做－當一個玩家落後對手好多嗰陣，遊戲程式會俾佢抽到啲勁嘅道具，而當一個玩家拋離咗對手好多嗰陣，遊戲程式淨係會俾佢抽到啲渣嘅道具－「抽到乜道具」係一個會影響隻遊戲有幾難玩嘅參數，而遊戲程式會按玩家嘅能力調整呢個參數.
動態難度調控嘅理論基礎係心流體驗（flow experience）：心流係遊戲設計好重視嘅一個概念；簡單講，想像一個人做緊樣嘢；實證嘅心理學研究表明咗，如果樣嘢易得滯，佢會覺得悶，而如果樣嘢難得滯，佢會覺得有挫折感，兩種情況都會搞到個人冇癮；但如果樣嘢唔係太難又唔係太易，噉個人就會進入心流呢種特殊心理狀態；喺心流狀態下，個人會變得高度專注，而且事後仲會覺得好過癮 －動態難度調控正正就係想盡可能令玩家打機嗰陣進入呢種狀態.
理論基礎
英文原文："[A]s players work with a game, their scores should reflect steady improvement. Beginners should be able to make some progress, intermediate people should get intermediate scores, and experienced players should get high scores ... Ideally, the progression is automatic; players start at the beginner's level and the advanced features are brought in as the computer recognizes proficient play." 粵文翻譯：當一個玩家玩一隻遊戲嗰時，佢哋嘅得分應該要反映穩定嘅改進. （隻遊戲應該要設計成）新仔有能力進展，中階嘅人得到中階分數，而富有經驗嘅玩家得到高分數... 最理想嚟講，呢種進展係自動嘅，玩家喺新仔級開始，而當部電腦發覺（玩家做到）熟練噉玩隻遊戲，就要引入進階嘅遊戲特徵（指新異能、新角色同新武器等俾玩家享用嘅嘢）.
動態難度調控嘅理論基礎係所謂嘅心流體驗（flow experience）. 心流體驗係一種俾人譽為「最佳體驗」（optimal experience）嘅心理狀態. 經歷心流嘅人通常係做緊一樣會考佢技術、而且有返咁上下難度嘅活動（例如係打機嗰陣打一隻有一定挑戰性嘅遊戲），嗰樣活動具有以下三大特徵 ： 根據心流理論（flow theory），如果嗰樣活動有齊呢三樣特性，做嗰個人嘅心理狀態就會起以下嘅變化 ： ... 等等. 當中「事後持續自發噉再做嗰樣活動」呢點俾人指對遊戲設計（game design）嚟講好有用－遊戲設計師想達致嘅正正就係想玩家開心過癮，玩完想再玩. 呢個就係動態難度調控嘅基本諗頭：個個玩家嘅能力都唔同，同一個關卡，有啲玩家會覺得難，有啲玩家會覺得易；動態難度調控就係令個遊戲程式變成曉自動噉調節難度－一個用咗動態難度調控嘅遊戲程式會按玩家嘅表現（玩家表現反映佢哋嘅技術水平）嚟調整自身嘅難度，如果玩家表現太差（遊戲對玩家嚟講難得滯）就降低難度，而如果玩家表現太好（遊戲對玩家嚟講易得滯）就提升難度，務求想為玩家提供適度挑戰，進入「玩隻遊戲→適度挑戰→經歷心流→持續噉玩→技術提升→可以應付更高難度嘅挑戰→重複」噉嘅循環.
技術實現
要喺技術上實現動態難度調控，最基本要諗嘅係表現指標同埋難度參數.
表現指標
動態難度調控必需要用某一啲指標睇住玩家嘅表現 ，估計玩家嘅技術－一般認為，一位玩家嘅表現反映咗佢嘅技術，佢表現太差表示隻遊戲對佢嚟講難得滯，而佢表現太好就表示隻遊戲對佢嚟講易得滯. 即係話喺任何一個時間點，「玩家有幾受到隻遊戲挑戰」（c）由類似以下呢一個函數（挑戰函數；challenge function）噉嘅函數計出嚟 ： 當中柞 x_i 係難度指標. 响廿一世紀初嘅電子遊戲界，可能嘅 x_i 包括咗以下呢啲 ： ... 等等. 順帶一提，除咗用玩家嘅表現之外，亦都有研究嘗試用玩家嘅情緒嚟做難度調節嘅基礎－例如係直接問玩家有乜感受或者用架生量度玩家嘅表情（可以睇吓肌電圖），並且靠噉嚟監察住玩家係咪覺得悶（悶通常表示易得滯）或者有挫折感（有挫折感通常表示難得滯）. 亦有研究者索性俾玩家揀係咪要做難度調控（玩家導向動態難度調控；player-oriented DDA，pDDA）.
難度參數
响知道咗玩家係點之後，隻遊戲就要調整隻遊戲嘅難度相關參數（表現太好就提升難度，表現太差就降低難度）－呢個動作就係所謂嘅啟發法參數調整（heuristic parameter tuning）. 喺基本嘅動作遊戲當中，以下呢啲遊戲參數都可以攞嚟做難度調整 ： ... 等等. 而實際應用上嘅動態難度調控系統好多時會用多過一個遊戲參數嚟做難度調控. 喺遊戲設計當中，做參數調整嗰陣有以下呢啲嘢要留意：
機械學習
除此之外，動態難度調控仲可以配以搜集描述玩家行為嘅數據：研究者可以做遊戲測試，搵班玩家返嚟試玩隻遊戲，攞一啲描述玩家表現同難度之間嘅關係嘅數據，再喺呢啲數據上用機械學習（machine learning）嚟教個遊戲程式點樣做動態難度調控. 好似係 ： ... 等等.
應用例子
喺廿一世紀初，動態難度調控仲未算係電子遊戲業界嘅標準. 啲遊戲設計師同製作師好多時都唔鍾意呢種做法，而係比較偏向俾玩家自主噉揀隻遊戲嘅難度（例：遊戲開始嗰陣有個選單彈出嚟，俾玩家揀想玩邊個難度）. 不過事實係，經已有多隻出名嘅遊戲用咗動態難度調控嘅技術，包括 ：
孖寶賽車
《孖寶賽車系列》（Mario Kart）呢個高卡車競速遊戲系列用咗兩種動態難度調控技巧：
第啲遊戲
... 等等.
爭議
喺廿一世紀初，有好多遊戲設計師同製作師都唔鍾意動態難度調控，覺得動態難度調控嘅做法會搞到玩家覺得自己好似俾隻遊戲暗中操控緊噉. 事實係，動態難度調控嘅技術經已引起過爭議. 例如係著名嘅美國遊戲發行商藝電（Electronic Arts，EA）噉，就喺 2020 年俾人告佢喺《EA Sports》系列當中用咗動態難度調控嚟出古惑，單嘢係噉嘅：《EA Sports》係一系列由藝電公司發行嘅體育遊戲；喺呢個系列嘅多部作品當中，玩家都可以扮演球隊嘅管理者組球隊，負責用虛擬錢幫自己嘅球隊請球員，唔同球員嘅能力值都唔同，有啲高啲有啲低啲；而且玩家仲有得使真錢嚟買虛擬抽獎盒（loot box），每個虛擬抽獎盒都會隨機噉提供球員；問題係呢啲遊戲又用咗動態難度調控嘅做法，而且藝電冇講呢樣嘢俾玩家知；喺呢個系統下，如果玩家場波贏緊（表現好），隻遊戲就會暗中調低玩家啲球員嘅能力（提高難度），而批評者指出，藝電噉做即係等如變相暗中操控玩家，等佢哋以為自己買返嚟嗰啲能力值高嘅球員冇佢哋想像中咁勁，因而令玩家有誘因買多啲虛擬抽獎盒－即係話，啲人覺得藝電係喺度出陰招引玩家使錢，搵玩家老襯. 不過對於呢啲指控，藝電公司嘅回應係矢口否認，而單官司收尾都係告唔入.
砲 (象棋)
炮可以喺棋盤任何一格前後左右行，每次行幾多格都得，但中間一定要隔一隻棋.
聖李諾
聖李諾（St. Linus，又譯聖理諾，）係羅馬天主教第2任教宗，67年到76年在位.
戰車
戰車，係指用嚟戰鬥嘅交通工具，例如有馬拉嘅馬車式戰車、現代嘅坦克車.
臺灣牛肉麪
臺灣牛肉麪係出自臺灣嘅一種地道嘢食 ，喺北美部分唐人餐廳有售，仲有即食麪產品.
使用材料
牛肉麪嘅主要配方，早期係留守臺灣眷村嘅軍人整（譬如嚟自山東、四川、重慶一帶）. 使用牛肋、牛腩、牛𦟌加埋花椒、辣椒調味嘅產品叫作「紅燒牛肉麪」，唔食得辣嘅亦都有「清燉牛肉麪」可以揀. 針對穆斯林人士嘅餸|料理，即係「清真牛肉麪」. 肉品來源可以係本地產，或者澳洲入口.
攷
[[Category:麪]]
英文
英文（；English），又叫英語或者英格蘭話，係屬於印歐語系日耳曼語族西日耳曼語支嘅一種語言，發源於中世紀早期嘅英格蘭. 英文呢種語言個英文名係嚟自盎格魯人（Angles）－盎格魯人係喺古代由歐洲大陸移居去大不列顛島嘅盎格魯、撒克遜、朱特部落嘅日耳曼話演變出嚟，後來以英國嘅殖民傳播到世界各地.
由於喺歷史上曾經同多門語言接觸，佢嘅詞彙來源由一元變為多元，文法由多屈折變為少屈折，語音亦都有咗規律性嘅變化. 根據以英文作為母語嘅人數嚟計，英文可能係世界上第三大或者第四大語文（1999年統計為3億8千萬人），但佢係世界上用得最廣泛嘅第二語文. 上兩個世紀英國同美國喺文化、經濟、軍事、政治同埋科學上嘅領先地位令到英文變成一種標準國際語言. 英文係聯合國嘅工作語言之一.
粵語習慣
粵文化人口流行用「英文」呢個配搭來泛指「English」  ，而「(the) English language」對應嘅係「英國語文」   ；後者多數會簡稱為前者.
舊陣時，粵人會以「鷄腸（字）」（）借代睇唔明嘅種種横寫西洋草書 ，家陣尤其會用嚟諧稱任何形式嘅「英文」.
英文本身
英文自稱「English」，而呢個名嘅詞源係「Angle」. 喺古英文，自稱係「Englisc」，而「Angle」對出係「Engle」. 呢個詞源係一個日耳曼部落嘅名，佢哋原先住喺而家德國北部日德蘭嘅Angeln地方，後來喺5世紀時移民去英倫. 佢哋係以祖地嘅名來做部落名，並且攞呢個名來自稱自己、包括自己講嘅話以及新住嘅地方. 喺英文，「angle」有個意思係「鉤」，呢個就係佢哋祖地名嘅意思，因爲佢哋笪祖地喺日德蘭嘅海邊，嗰笪地嘅樣好似個魚鉤噉.
譯到漢字
喺漢字文化圈嘅各種語文，都將呢種語文叫做「英」，比如中文嘅「英文」、日文嘅「」、韓文嘅「」、越南文嘅「」. 呢個「英」字來源自「英吉利」，即係英國舊時嘅中文譯音名，喺漢字文化圈未完全衰弱時，呢個譯名通過漢字傳輸到各種語文. 「英吉利」呢個名到而家中文都重用緊，比如英吉利海峽，照計「英文」都可以寫全名做「」，不過而家一般都係叫「英文」或者「英語」.
比較特別嘅係，喺漢字文化圈向心力弱咗之後，日文同韓文都將原先用漢字寫嘅西方地名、人名轉嗮用假名、諺文來表記，唯有「英語」等少數詞例外. 比如喺譯做「英語」嘅同期，日文同韓文將「法文」譯做「佛語」（日文：仏語、仏蘭西語；韓文：），將「西班牙話」譯做「西語/西班牙語」（日文：西語、西班牙語；韓文：），而家佢哋都轉嗮用表音文字來寫，比如「法文」（日文：フランス語；韓文：프랑스어）、「西班牙文」（日文：スペイン語；韓文：스페인어）. 從中可見英文喺東亞地區嘅至尊地位.
歷史
英文大致經歷過古英語、中古英語同近代英語各個時期先至演變成今日嘅現代英語.
印歐語系詞源
英文借詞嘅詞源好廣泛. 古英文大部分來自日耳曼詞源. 後嚟由於受到法文嘅影響，有大量嘅法文詞彙，另外拉丁文、希臘文詞彙亦佔相當大比重. 而家英文作爲國際語言，有好多來自世界各地嘅語言嘅詞彙加入到英文.
有估計話現代英文入面有成 80% 嘅字都係借詞 ，當中仲不乏啲日常生活會用到嘅字，例如 （指咖啡室噉解）呢隻字就源自法文 ；而且英文亦都出咗名會由第啲語言度借行話詞彙嚟用，例子可以睇吓樂理（多嚟自意大利文嘅字詞） 同埋芭蕾舞詞彙（多嚟自法文嘅字詞） －噉係因為意大利同法國分別將音樂同芭蕾舞搞到有聲有色，所以英格蘭人就大舉攞佢哋啲詞彙嚟用，直接噉將佢哋啲字當係英文字噉嚟用.
中文詞源
英文亦有少量詞語由中文而嚟，例如嚟自粵語嘅「kung fu」、「chow mein」，重有國語同埋閩南話嘅借詞.
粵語嘅英文借詞
由於英國同美國先後成爲世界超級大國，英文成爲世界上影響力最大嘅語文，目前英文喺世界語言體系中係唯一嘅絕中心語言（Hypercentral language），所以粵語無可避免會受英文影響；再加上香港做過英國嘅屬領，至今英文都係香港嘅官方語言，而喺廣州亦有廣州英租界，所以粵語吸入咗幾多英文借詞，而英文亦係粵語第一大外來詞源頭. 下面係一啲舉例：
沼田
沼田係日本群馬縣一個市，人口5萬.
網紋牙棘茄魚
網紋牙棘茄魚（學名：Halicmetus reticulatus）係棘茄魚科牙棘茄魚屬嘅其中一個種.
聖克雷
聖克雷（St. Anacletus，）係羅馬天主教第3任教宗，76年到88年在位.
山埃
山埃（，學名氰化物，cyanide）係一類劇毒化合物. 無機氰化物都有氰（CN⁻）爾個負離子，而有機氰化物就有氰基（C≡N）.
通常講嘅山埃係鹼金屬氰化物，主要係氰化鈉同氰化鉀. 以氰化鈉為例，對大鼠做嘅實驗表明口服半數致死量（LD50）係 6.44 mg/kg 體重.
以前有一種捉魚嘅方法係用山埃，由於危險而且唔環保，而今經已唔準用.
山埃同砒霜係唔同嘅嘢，不過坊間偶然會混淆.
草津
草津係日本滋賀縣一個市，人口14萬.
颱風莎莉嘉
颱風莎莉嘉係太平洋颱風季嘅熱帶氣旋名. 「莎莉嘉」呢個名由柬埔寨提供，指動物爪哇八哥.
颱風莎莉嘉可以係：
颱風桑達
颱風桑達係太平洋颱風季嘅熱帶氣旋名. 「桑達」呢個名由越南提供，指越南紅河支流沱江.
颱風桑達可以係：
抽濕機
抽濕機，係種電器，裝喺房入面嘅位置，用嚟減低環境濕度，一般喺天氣潮濕時開住.
史
第一部除濕機係由美國發明家威利斯·開利（Willis Carrier）喺1902年製造，目的係對布魯克林嘅一間印刷廠做除濕工作 ，開利認為呢項發現激發咗佢後嚟喺冷氣機方面嘅成果.
Testing Menu
《Testing Menu》（Testing Menu）係香港電視廣播有限公司嘅煮食節目，由蕭正楠主持，每集都會示範用簡單食材製作精美菜式.
節目喺myTV SUPER首播，總共10集. 之後節目再安排喺2021年12月27號到2022年1月25號禮拜一、二22:00-22:30（1月10號開始調到22:30-23:00）喺無綫電視J2台播.
張涵予
張涵予（，）係中華人民共和國演員，北京市人，1988年中央戲劇學院表演系畢業.
出面網頁
類:中國電影演員
類:中國配音員
卒 (象棋)
卒過河前淨可以向前（敵方陣地）行，過河後可以向前、左或右郁，每次行一格，但唔可以打倒褪.
空氣清新機
空氣清新機，係種電器，裝喺房入面嘅位置，用嚟改善空氣質素.
郵票博物館
郵票博物館可以係：
支氣管炎
支氣管炎（bronchitis）係肺嘅支氣管嘅發炎，症狀包括咳、好難唞氣同心口翳噉.
怪你過分美麗 (電視劇)
《怪你過分美麗》（We Are All Alone），2020年中國大陸都市職場劇，改編自未再同名小說，由秦嵐、高以翔、王子異、王耀慶領銜主演，2019年5月15號喺上海開機拍攝，同年8月28號全劇煞科 ，該劇講述娛樂行業鐵血經紀人莫向晚面臨「職場初老症」，喺迷失同覺醒入面，重新搵番初心，成就自己嘅故事. 呢套劇亦係藝人高以翔嘅遺作. 2020年6月8號喺愛奇藝首播.
瑞典
瑞典（；Sverige），官名瑞典王國（；Konungariket Sverige）係北歐斯堪的納維亞半島一國，西鄰挪威，東北面同芬蘭接壤，瀕臨波羅的海同卡特加特海峽. 瑞典人口稀少，國土大部分都係森林同山地，國都定響斯德哥爾摩.
歷史
1810年，瑞典國王卡爾十三世為咗同拿破崙打好關係，收咗法軍元帥伯納多特做養仔同瑞典王儲. 1818年，伯納多特繼位做國王，就係卡爾十四世約翰，伯納多特王朝開始.
1905年，瑞典-挪威聯盟解散，挪威另立新王.
瑞典喺兩次世界大戰都保持中立. 1995年正式加入歐洲聯盟.
大帽山
大帽山（，Tai Mo Shan），又名大霧山，《香港雜記》繙做大磨山，係香港一山. 海拔九百五十七米，係香港至高，高過第二嘅鳳凰山廿三米. 大帽山處於新界中部，山體廣闊，坡度平緩，附近範圍劃入大帽山郊野公園之內. 山系一帶，伸入大欖郊野公園同埋林村郊野公園. 大帽山位於荃灣區同埋元朗區交界，小部分歸大埔區.
由於大帽山喺春天不時都有大霧，絕大部份香港人都叫佢做「大霧山」.
地理
大帽山主要由火山岩組成，喺山谷亦有唔少沉積岩. 山坡嘅上半部露出山脊，亦有一啲石澗由高地流到山谷. 大帽山由於係全港至高，可以遠望四處. 佢南面近處係荃灣，遠啲係青衣島，再遠可以望到香港內洋. 而東望則可見馬鞍山，北望近見石崗. 天氣好時，向西南遠望，會見到大嶼山.
史
《香港雜記》有云，大清「守兵多寨於此. 」而大帽山高地，方便傳送煙號，以防海賊. 《新安縣志》亦提過，大帽山「上有石塔，多產茶」，路經麥理浩徑第八段嘅時候，就會見到以前嘅梯田.
氣候
大帽山平均溫度，全港至低 ，只有攝氏十七度二，比天文臺廿三度一，低六度左右. 全年有一百零三日，處於寒冷天氣狀態，全港之冠. 而全年平均濕度係百分之八十八.
屋宇
由於位於高地，氣候獨特，接近高空大氣，香港天文台喺大帽山設置雷達站，提供雷達影像同埋數據.
動植物
大帽山東南面有森林，但受氣候限制，喬木只可以伸展至海拔550米，再高啲嘅地方植物主要係灌木同埋草. 以前大帽山曾經盛產綠茶，名霧茶或雲茶. 現時山坡有見梯田痕跡.
動物方面，大帽山有多種雀、蛇同埋蝴蝶，亦有唔少螢火蟲.
讀音
由於好多人將「帽」字陰上變調嘅音當成係個字本來嘅讀音，所以「大帽山」呢個名，喺口耳相傳嘅時候，經常俾人誤會成「大霧山」，因為「霧」字都係讀 ，同「帽」、「冒」同音. 而且大帽山山頂好高，時時有霧，加深咗呢個誤會.
兵
兵可以係：
聖克勉一世
聖克勉一世（St. Clement I，又譯聖格肋孟，）係羅馬天主教第4任教宗，88年到100年在位.
荷軒蘇蘭 (搞清楚)
荷軒蘇蘭（Hohenzollern）可以指：
守山
守山係日本滋賀縣一個市，人口8萬.
冰島克朗
冰島克朗係冰島嘅官方貨幣，佢嘅原名係króna（單數）或krónur（複數），喺冰島語入面係「皇冠」嘅意思. 雖然發音拼法各有小差異，但係「克朗」係所有北歐國家共同使用嘅貨幣單位，佢嘅ISO 4217代碼為ISK.
歷史
冰島克朗嘅出現最早係喺第一次世界大戰，由於冰島從丹麥王國之中分離獨立（1918年），斯堪的納維亞貨幣同盟解散，冰島就喺原本嘅斯堪的納維亞克朗中分裂出嚟. 1961年之後流通嘅冰島克朗，都係由冰島中央銀行（Seðlabanki Íslands）負責管理.
1980年，冰島進行貨幣改革並且重新對冰島克朗定價，規定每100舊冰島克朗等於1新冰島克朗. 雖然喺定義上，每1克朗等於100冰島分（單數：eyrir，複數：aurar），但係事實上當局並冇發行過面值低過1克朗嘅任何貨幣，因此冰島分係一種冇實用化嘅貨幣單位.
James Yeo
James Yeo 是来自加坡新一代音乐编曲制作人，也是演唱会乐手. 2011-2022 年在 Kenn C Music 制作室，参与专辑，电视节目，巡回演唱会等音乐制作. 目前在张学友“60+”世界巡回演唱会上担任键盘手以及程式操纵. 之前也为孙燕姿团队的编曲以及贝斯手.
經歷
佢喺《歌手2017》為獅子合唱團、林憶蓮編曲. 佢喺《歌手2018》為張韶涵編曲.
出面網頁
類:星加坡音樂製作人
電爐
電爐，係種廚房嘅爐，用電嚟放熱煮食.
種類
[[Category:爐]]
翰林軒
翰林軒（英文：University Heights）嚮香港島西半山蒲飛路23號. 發展商由匯豐銀行同長江實業合作. 屋苑同一平台上面分兩幢，1-3樓係停車場，3樓平台係露天平台兼住客會所，5至46樓係住宅單位（冇4、14、24、34、44樓數）.
個名
翰林軒近住薄扶林香港大學校園，所以有University Heights之稱，同旭龢道華懋集團嗰幢大學閣英文名「撞到正」.
栗東
栗東係日本滋賀縣一個市，人口6萬.
Dangerous
Dangerous可以係：
廣州酒家
廣州酒家（，sse: 603043）係中國廣東省廣州市嘅一間好出名嘅老字號酒樓，喺1935年開始創辦. 呢間酒樓有12間分店，佢嘅總部喺荔灣區文昌南路2號嗰度. 呢間酒樓喺成個廣州嚟講，佢係名氣最大嘅一間，佢有「食在廣州第一家」嘅稱號.
史
2017年6月27號，廣州酒家喺上海證券交易所上市.
分店
廣州酒家開咗12間分店，其中11間開緊，1間執咗笠. 佢嘅主要分店：
喺度開緊嘅 已經執咗笠
軍銜
軍銜，喺台灣叫做軍階，係指軍隊入面對不同職務嘅軍人授予嘅等級稱號.
颱風暹芭
颱風暹芭係太平洋颱風季嘅熱帶氣旋名. 「暹芭」呢個名由泰國提供，指植物大紅花.
環市路
環市路可以係：
47人案
47人案，又叫47人初選案或者初選47人案，係指香港政府喺2021年初起，針對2020年香港立法會選舉民主派初選嘅一啲檢控拘捕，泛民主派認為呢啲都係政治檢控. 香港政府喺2021年1月6號進行咗對參與過呢次初選嘅候選人進行大搜捕，並且喺2月28號正式落案起訴其中47個人. 有部分傳媒形容呢次係「港版美麗島」事件.
檢控前夕情況
喺2月27號，50幾個被告忽然收到警察通知要求「提前報到」，當時外界就猜測第二日就會落案起訴，即時還柙. 有啲人形容呢日係『自由嘅最後一日』，而50幾個被告點過呢幾日，亦成為咗部份傳媒，或者係被告本身喺自己社交媒體討論嘅話題.
另外，協調民主派初選嘅民主動力亦宣布歷史任務，宣告解散.
傑出小童星嘉許典禮
傑出小童星嘉許典禮係香港電視廣播有限公司製作嘅電視節目，係香港第一個為童星而設嘅頒獎典禮，以表揚一班小演員喺劇集嘅出色表現，亦鼓勵更多小朋友勇敢追尋演藝夢. 由陸浩明、宋宛穎主持，馬國明、張振朗、劉佩玥、麥美恩等擔任星級頒獎嘉賓. 此外，雖然鄭嘉穎、黃翠如未能夠親身嚟到現場，亦拍咗啲影片鼓勵得獎嘅小朋友.
47人案
拘捕後檢控情況
當日清晨，社民連成員拉起「國安法無法無天，釋放所有政治犯」橫額到油麻地警署現場聲援，旁邊其他聲援人士舉起「政治檢控可恥 無懼白色恐怖」等標語抗議，警員喺現場開咪警告佢哋有可能違反限聚令. 有4個黨員俾佢用「串謀顛覆國家政權」罪名告嘅公民黨話，「一生平安，磊落做人，但世事有時兩難全」呢句嘢之中，個黨只係可以努力咁實踐後面嗰句，之後喺心裏面祝願平安，又話歷史會企喺公義嗰邊，仲話「見字坐直飲水，黎明終必來到」.
面對政府正式起訴，無俾人告嘅民主黨油尖旺奧運區議員、前立法會議員涂謹申就喺離開警署嗰陣，話對於民主派俾人檢控覺得「不可理喻」，認為係理解唔到同埋用道理講清楚. 而俾人告嘅朱凱廸新西團隊荃灣海濱區議員岑敖暉喺Facebook鼓勵大家，話「毋須懷憂喪志，這條路是我們自己選，是整個香港一齊選，選了，就要繼續走下去. 歷史沒有回頭路，只有身前身. 」.
審訊當日情況
由於事件被告眾多，得到好多市民同傳媒廣泛嘅關注. 審訊期間，有唔少市民都用上唔同方式支持多個被告. 例如聽審或者喺法院外面聲援. 運載被告嘅囚車經過嗰陣，唔少市民高叫「撐住」、「加油」、「頂住」.
第一日審訊
喺第一日審訊（3月1號）嘅前一晚，已經有市民通宵留守排隊. 去到審訊第一日嘅朝早8點，已經有近200人喺西九龍裁判法院外排隊，當中有唔少人都着咗黑色衫抗議. 排隊頭位嘅係天水連線、元朗區議員林進. 另外，涉同案被捕但未被起訴嘅民主黨鄺俊宇、離島區議員王進洋、沙田區議員陳運通、黃文萱亦有到場輪候同埋聲援，好多市民大叫口號，現場有唔少群眾和應. 有市民拉起「釋放政治犯」橫額，但警察就聲稱佢哋違反國安法，之後被民陣召集人陳皓桓要求解釋，但警察無回應問題，只係叫現場嘅人散開. 有市民被問及怕唔怕警察「限聚令」告佢哋，佢哋亦表示仍然想親身支持47個被告，又用上粗口批評政府.
除咗引起大批嘅市民喺西九龍裁判法院外聲援同埋排隊等攞公眾席籌外，歐盟、英國、美國、德國、荷蘭、加拿大、瑞典、澳洲都分別有代表喺現場排隊等入去法院旁聽.
之後，民主派有唔同代表喺現場用大聲公向市民發言致謝，同時批評政府嘅政治檢控同埋對民主聲音嘅打壓 ：
馬斯喀特
馬斯喀特（阿剌伯文：محافظة مسقط）係阿曼首都.
47人案
第二日審訊
法庭喺12點16分開庭，比原定嘅11點30分遲咗近45分鐘. 其中徐子見、楊雪盈、譚凱邦、梁國雄、林景楠因為前一日嘅馬拉松式審訊安排仍然留院，而戴耀廷就去咗高等法院出席「佔中九子案」上訴聆訊.
馬斯喀特
氣候
馬斯喀特屬沙漠氣候，濕度低落雨少.
47人案
第二日審訊
連續幾日冇沖涼換衫嘅被告劉偉聰，去到處理佢申請保釋嘅時候，話「原來褫奪一個人嘅自由係會褫奪埋佢嘅個人衛生、褫奪埋儀容衛生帶來嘅自信，人嘅自由原來咁重要」.
律政司被指企圖未審先判送被告入監獄
律政司喺2月28號起訴47名民主派參與初選人士，但係去到開庭嗰陣，先話要時間處理大量數碼鑑證，要求押後3個月去到5月31號再次提堂，期間反對所有被告保釋. 多名辯方律師喺庭上表明反對，質疑時間太長唔合理，又批評差人未做好調查急於提控，係自相矛盾. 由於多名被告都係區議員，多名辯方代表都批評咁做阻住佢哋做嘢，對佢哋嘅選民極度唔公平. 民主黨前主席劉慧卿喺第二日聆訊（3月2號）嗰陣有嚟旁聽，批評律政司做法離譜，唔止未完成舉證，仲想未審先判將40幾人送去監獄還柙，形容係香港法律界嘅大醜聞，無嗮程序公義，又呼籲中央政府尊重中英聯合聲明.
另外，被捕之後，律政司一再申請將聆訊押後，而多名被告亦要繼續被還押，做法被人批評.
蘇惠德主審被指不人道同濫用司法程序安排
另外，去到聆訊第二日，已經有啲被告四日三夜冇沖涼、全身衫都冇換，但蘇惠德都唔畀佢哋換衫. 有辯方律師形容，咁樣係對被告嘅肉體煎熬.
聖歷山一世
聖歷山一世（St. Alexander I，又譯聖亞歷山大一世，）係羅馬天主教第6任教宗，105年到115年在位.
京濱線
可以係：
颱風艾利
颱風艾利係太平洋颱風季嘅熱帶氣旋名.
心血管病
心血管病（Cardiovascular disease，簡稱CVD）係同心臟或者血管有關嘅病嘅統稱，最常見嘅係冠心病，其他嘅例包括中風、心臟衰竭、心肌病變、心律不正、先天性心臟病、心絞痛、血栓症、動脈粥樣硬化噉.
颱風艾利
Ele
颱風艾利（Ele）可以係：
白 (搞清楚)
白係唐字，可指：
心血管病
[[Category:病]]
颱風艾利
Aere
「艾利」（Aere）呢個名由美國提供，馬紹爾文入面都係解做風暴.
野洲
野洲係日本滋賀縣一個市，人口5萬.
SSSS
SSSS可以係：
麥邊
麥邊（Mak Pin）係香港西貢區大網仔一笪地方，亦係區入面重要交通樞紐，有個迴旋處連住大網仔路同西沙路，所以車流都幾繁忙. 分類:西貢區
颱風鮎魚
颱風鮎魚可以係：
文章 (歌手)
文章（本名黃文章） 係臺灣一歌手，印尼華僑，祖籍廣東. 活躍於1980年代，1990年代之後將歌唱事業重心慢慢移咗去中國大陸.
攷
類:祖籍廣東
聖思道一世
聖思道一世（St. Sixtus I，又譯聖西斯篤一世，）係羅馬天主教第7任教宗，115年到125年在位.
氣爐
氣爐，又叫氣體爐，係種廚房嘅爐，用燃氣（好似煤氣、石油氣）做燃料嚟放熱煮食，係現代廚房最常見嘅煮食爐.
[[Category:爐]]
逆戰
《逆戰》（The Viral Factor）係由林超賢執導，周杰倫同謝霆鋒主演嘅槍戰戲. 2012年1月17日上映，為2012年嘅賀歲片之一，喺馬來西亞取景.
呢部匯聚香港同台灣兩位小天王嘅港產片，延續導演林超賢嘅一貫風格，更匯合兩大港產片嘅資深演員金燕玲同廖啓智.
主要劇情
故事講述國家安全局探員萬飛（周傑倫）喺一次約旦任務意外中，頭部中槍. 由於子彈攞唔返出嚟，影響神經系統，身體隨時會癱瘓. 阿媽（金燕玲）話佢其實佢重有一個阿哥萬陽（謝霆鋒），於是萬飛決定到吉隆坡搵失散多年嘅阿哥. 點知萬飛發現，萬陽係當地一個通緝犯. 兄弟相認，但就因為身份對立而產生矛盾. 萬陽阿爸萬天（廖啓智）為咗幫萬陽逃避警方追捕而中槍身亡，而萬陽個女萬長勝（李馨巧）就俾歹徒挾持，後來更成為病毒研究嘅實驗品. 於是，萬飛同萬陽一齊對付涉案嘅國家安全局隊長Sean（安志傑），設法救返長勝同被挾製造病毒嘅醫學博士（林鵬）……
鄉田穗積
鄉田穗積 ，係日本嘅一個男配音員.
颱風馬勒卡
颱風馬勒卡係太平洋颱風季嘅熱帶氣旋名. 「馬勒卡」呢個名由菲律賓提供，指「勁揪」.
颱風馬勒卡可以係：
甲賀
甲賀係日本滋賀縣一個市，人口9萬.
里朗威
里朗威（；Lilongwe）係馬拉維首都，亦係馬拉維中心嘅緊要經濟同交通運輸城市. 個名出自里朗威河.
里朗威亦係2013年廣州國際城市創新獎嘅其一得獎嘅城市.
MS
MS可以係：
自然語言
（natural language / ordinary language）喺語言學等嘅領域上係指一種自然噉由人類重複用嚟彼此之間溝通而演化出嚟嘅語言，例子有廣東話、客家話同英格蘭話等日常講嘢會用嘅語言. 相對於（例如）程式語言等日常生活唔會攞嚟講嘢嘅語言.
「自然噉發展出嚟」呢點好重要：人造語言－即係例如奇幻作家為自己想像嘅世界作嘅語言－雖然都可以似日常講嘢用嘅語言，但因為唔係「自然噉發展出嚟」而唔俾人當係自然語言.
特徵
自然語言有異於
多發性硬化症
多發性硬化症（Multiple sclerosis，簡稱MS）係種中樞神經系統嘅病，病人嘅腦同脊髓嘅神經細胞表面嘅髓鞘畀免疫系統攻擊而受損，影響神經訊號嘅傳遞.
荷亨佐倫家族
名
荷亨佐倫家族名係跟據家族祖居荷亨佐倫城堡嚟命名. 荷亨佐倫城堡響1000年起好，不過原先嘅城堡後嚟畀人整壞咗，跟住由普魯士國王腓特烈·威廉四世響1819年決定重新起過. 依家嘅荷亨佐倫城堡係響1850年至1867年期間起好，由建築家Von Prittwitz同Stuler改建而成.
啲人普遍譯「霍亨索倫家族」，但呢個名其實係嚟自唔正確嘅德文發音. 響由周全翻譯嘅《不含傳說的普魯士》呢本書入面，認為「Hohenzollern」應該要譯「霍恩佐倫」. 香港華字日報就譯「荷軒蘇蘭族」. 亦有人譯「荷亨佐倫家族」.
史
荷亨佐倫家族11世紀左右喺德意志嘅舒華賓地區發跡，家族個名來自佢等嘅根據地荷亨佐倫城堡. 後來家族分裂成信奉天主教嘅舒華賓分支同信奉新教（信義宗）嘅法蘭克分支 ，其中舒華賓分支統治家族嘅祖地直到1849年，法蘭克分支後來先後成為勃蘭登堡選帝侯國、普魯士公國、普魯士王國、德意志帝國同羅馬尼亞王國嘅皇室. 1918年德國爆發革命，帝制被人推翻，威瑪共和國成立；1947年羅馬尼亞爆發革命，成立社會主義嘅羅馬尼亞人民共和國，正式宣告荷亨佐倫家族作為王族嘅歷史劃上徂句號.
現況
荷亨佐倫家族嘅兩個分支今日都重喺道，其中舒華賓分支認卡爾·腓特烈·荷亨佐倫親王做族長，而法蘭克分支就認普魯士王子基奧格·腓特烈做族長. 另外仲有羅馬尼亞分支，不過羅馬尼亞前國王米海一世響2011年話要脫離荷亨佐倫家族，並且唔承認荷亨佐倫家族一直以嚟奉行嘅薩利克法，宣佈由大女瑪嘉塔公主做族長.
國際化國家同地區頂級域一覽
國際化國家同地區頂級域（IDN ccTLD或者ccIDN）係畀國家或者地區嘅國際化頂級域. 呢尐頂級域以Punycode編碼，透過用戶端嘅應用程式，好似網頁瀏覽器，編碼可以被轉換做地方語言，好似中文字符.
下面列出全部國際化國家同地區頂級域，包括被駁回或者審核緊嘅域名.
拿破崙二世
拿破崙二世（法文：Napoléon François Charles Joseph Bonaparte，）係法蘭西第一帝國皇帝拿破崙一世個仔，亦係皇位繼承人，但係拿破崙一世畀人推翻，波旁王朝復辟，佢最後都做唔成正式嘅皇帝.
湖南市
湖南市係日本滋賀縣一個市，人口5萬.
紅牙棘茄魚
紅牙棘茄魚（學名：Halicmetus ruber）係棘茄魚科牙棘茄魚屬嘅其中一個種.
SUPER FIVE
《SUPER FIVE》（SUPER FIVE）係香港電視廣播有限公司嘅遊戲節目，由麥美恩、馮盈盈、簡淑兒、朱敏瀚同麥大力主持，每集都會玩唔同遊戲.
節目喺myTV SUPER首播，總共5集（每集約45分鐘）. 之後節目再安排喺2021年12月30號到2022年1月7號逢禮拜四、五22:00-22:30同2022年1月13號到1月28號逢禮拜四、五22:30-23:00喺無綫電視J2台播（重新剪輯成10集，每集連廣告30分鐘）.
軍事戰術
軍事戰術（；military tactics）係指軍事上用嘅戰術，即係實際喺戰場上組織同指揮軍隊嘅技術.
定義
2022 年嘅不列顛百科全書係噉樣描述軍事上講嘅「戰術」嘅 ： 原版英文："Tactics, in warfare, the art and science of fighting battles on land, on sea, and in the air. It is concerned with the approach to combat; the disposition of troops and other personalities; the use made of various arms, ships, or aircraft; and the execution of movements for attack or defense." 粵文翻譯：喺打仗上講嘅戰術，（係指）喺陸地、海面同埋空中打戰役嘅藝術同科學. 戰術在意嘅係對戰鬥嘅處理方法；對部隊同第啲人員嘅部署；對各種武器、船艦或者航空器嘅使用；同埋執行移動嚟作出進攻或者防守. 軍事戰術有別於軍事戰略（military strategy），但兩個概念相輔相成：戰術包括啲實際喺戰場上做嘅動作，屬於短期嘅行動，而戰略係指對於「整體嚟講，應該點樣達到目標」嘅長遠宏觀計劃，可能會指定「乜嘢時候要用乜嘢戰術」；舉個例說明，戰略會包含「要點安排軍隊要用嘅物資」同埋「要拉攏邊幾方做盟友」等戰鬥以外嘅考量，而戰術就淨係集中諗戰鬥進行期間要做嘅嘢，包括「啲士兵要點郁動」或者「每樣武器要攞嚟做乜」呀噉.
循環單位
喺趣味數學中，循環單位系由1組成嘅數如1、11、111、1111等.
1966年，A.H. Beiler稱呢類數為repunit，表示repeated unit.
對於n≥1，循環單位可以咁定義：
亦可以用遞歸嘅方法：
其中b\,\!系進位制嘅底. 喺呢篇文章，循環單位都系指十進制中嘅.
循環單位質數
當n能被大於1嘅k整除時，R_k|R_n（例如），因此若R_n系質數，n必須系質數.
依家已知時，R_n系質數，而嘅R_n則可能系偽素數，R_{8177207}系目前已知最大嘅.
SSSSSSS
SSSSSSS係1973年一恐怖片，講蛇嘅，由Dirk Benedict、Heather Menzies、Reb Brown、Strother Martin等演出，Bernard L. Kowalski導演，片長99分鐘.
出面網頁
類:恐怖片
三號幹線（郊野公園段）有限公司
三號幹線（郊野公園段）有限公司（英文：Route 3 (CPS) Company Limited）係香港一間有專營權去營運大欖隧道（原名「三號幹線（郊野公園段）」）嘅公司，1995年開張，初頭由新鴻基地產同華潤集團持有，但後尾華潤集團要專注零售業務，所以新鴻基地產變咗做單一大股東.
郵票博物館 (日本)
郵票博物館（🇯🇵）係喺日本東京都豐島區專門展示同郵票有關藏品嘅博物館，由一般財團法人水原集郵財團運營，係東京都嘅登錄博物館（第68號，1991年）.
簡述
郵票博物館設有會員制度，會員可以免費參觀博物館，並可以利用圖書室嘅閉架圖書. 遊客參觀郵票博物館嗰陣，可以用郵票去畀參觀費.
颱風雷伊
颱風雷伊係太平洋颱風季嘅熱帶氣旋名. 「雷伊」呢個名由密克羅尼西亞聯邦提供，指雅浦島石幣.
颱風雷伊可以係：
區莊站
區莊站（，Ouzhuang Station）係廣州地鐵廣州地鐵5號綫同廣州地鐵6號綫嘅轉車車站，2009年12月28號開始營運，位置喺越秀區環市東路同農林下路交界嘅地底.
食肉目
食肉目（Carnivora）係哺乳動物中嘅一個目. 食肉目包括260幾種胎生動物. 除咗主要食竹葉嘅大熊貓之外，絕大部分都食肉. 貓科只食肉，而熊科同犬科就偏向雜食. 食肉目動物嘅主要特徵係有好大嘅犬齒.
區莊站
樓層
呢個站一共有5層樓嘅地下區域，其中地下1樓係出入口嘅通道同站廳，有票務設施，客務中心、地鐵派出所同車站控制室；地下2樓係車站設備；地下3樓嘅月台；地下4樓係轉車樓同站廳；地下5樓係嘅月台. 車站冇廁所同休息室響度，連都一樣.
食肉目
食肉目係哺乳動物各目中身型差異最大嘅一個目，身型最細隻嘅係伶鼬（Mustela nivalis），只有25克重，11厘米長，而北極熊（Ursus maritimus）就可以重到1000千克，身型更大嘅南方象海豹公可以達到2,270千克以上，身長可達4.2米.
區莊站
站廳
呢個站喺起好5號綫嗰陣就整咗2個站廳出嚟，其中一個喺環市東路嘅北站廳同農林下路嘅南站廳，而兩個站廳都整咗客務中心出嚟. 而兩個站廳之間都有通道接埋一齊（唔理佢係免費區定係收費區）. 各個站廳嘅收費區都有好多部專用𨋢、扶手電梯同樓梯去到南北站廳、客流集散廳同埋邊條綫嘅月台都得.
食肉目
分類
食肉動物可分「裂腳類」同「鰭足類」兩大類：
區莊站
月台
呢個站嘅5號綫月台喺環市東路嘅地底，而6號綫嘅月台喺農林下路嘅地底.
商鋪同自助服務
由於呢個站嘅特殊設計關係，所以唔理係收費區定係免費區都冇商鋪響度，但係有好多部自助服務設施畀乘客用，包括咗民生銀行嘅自動櫃員機、自動售賣機等. 車站入面重有好易機嚟充羊城通，交水電費同交通罰錢呢啲嘢；而M-Touch機係可以查地鐵路線、頭尾班車同埋地鐵安全指引，重可以畀乘客登記成廣州地鐵薈會員嚟查獎分同換獎品.
食肉目
分類
裂腳類：
樂高人仔
樂高人仔係樂高喺1978年出嘅細細個嘅塑膠公仔，由頭、身、腳組成，加上其他配件（頭飾、頭髮、架生）. 可以拆開、混埋. 造形多樣：差人、太空人、海盜，應有盡有.
食肉目
分類
鰭足類：
區莊站
出入口
車站有6個出入口，分別係A、B1、B2、C、D，E. 初期時E出入口同其他5個出入口連通，但開通後，E出入口去唔到其他5個出入口.
規劃時期
呢個站最初喺2003年嘅方案入面話咗係5號綫同6號綫嘅車站，而呢個站喺區莊立交嘅東邊冇幾遠嗰度整咗個站（而家呢度），嗰時重定咗係區莊站嘅名.
樂高人仔
到家陣已經出咗40億個人仔，電影專營權亦（好似星球大戰）授權樂高創作自己嘅人仔. 收集人仔嘅大人細路都有.
區莊站
施工時期
喺2006年，5號綫同6號綫嘅工程開始逳手，而呢個站重整咗兩條地鐵嘅轉車車站. 但喺起緊呢個站嗰陣，車站隔籬有棟8層樓嘅某單位住戶因為同施工隊成日傾唔掂，有住戶唔肯搬走. 而地鐵方面就改咗個車站嘅設計方案而導致車站嘅面積變細咗，之前本嚟有規則形狀嘅車站就變成冇規則形狀嘅車站.